
Interviu 


Memoria ne marchează viaţa profund 


ŞI 


în variate moduri. 


Mai ales memoria afectivă 
Interviu cu scriitorul Mihail DIACONESCU* 


- Dragul meu Mihail Diaconescu, îţi solicit acest 
interviu pentru revista Vatra Veche, care, de mult 
timp, acordă o atenţie consecventă operei tale. Ştiu că 
în romanul Marele cântec ai acordat o atenţie 
specială satelor şi oraşelor de pe valea Mureşului, pe 
care le-ai evocat în diverse capitole. De ce ai simţit 
îndemnul să scrii despre ele? 


-— Pentru că în peregrinările sale muzicianul loan 
Căianu-Valachus, eroul principal al romanului Marele 
cântec, a trecut prin aceste sate şi oraşe. În calitate de 
culegător de folclor muzical, loan Căianu-Valachus a 
iubit cântecele populare româneşti. În celebrul Codex 
Caioni sau Codex Căianu, cum i se mai spune, creaţia 
prin care el s-a impus definitiv în istoria muzicii 
româneşti şi europene din epoca barocă, cercetătorii 
au găsit un lung şir de melodii româneşti culese, fie în 
Ardeal, pe valea Mureşului sau în Ținuturile 
Someşene, fie în Moldova. Printre aceste melodii se 
numără: Cântecul voevodesei Lupu, Cantio jucunda 
de nuptiis Canae Gallileae, care este un cor la unison, 
Dans valah, Dans zglobiu, Dans valah în doi, Dans în 
şase, Alt dans valah, Dans din Nireş, Dansul lui 
Coloman, Dansul lui Lazăr Apor, Dans valah vechi, 
Choreea şi altele. Transcrierea în Codex a dansurilor 
româneşti în a doua jumătate a secolului ai XVII-lea, 
când a trăit şi a compus loan Căianu-Valachus, oferă 
muzicienilor de azi documente inestimabile ale 
patrimoniului nostru sonor. Alte melodii prezente în 
Codex sunt poloneze, italiene, săseşti, engleze, 
franceze, maghiare, germane. loan Căianu-Valachus 
a fost un muzician de larg orizont cultural european. 
Este adevărat că el a fost legat în mod special de satul 
Leghia, la nord de Cluj, unde s-a născut, şi de Căianu 
Mic, de unde se trăgea neamul său de mici mobili de 
ţară, şi apoi de localităţile Mănăştur, Călugăreni, 
Bacău, laşi, Şumuleul Ciucului, unde a înfiinţat o 
tipografie, şi Lăzarea, unde este înmormântat. Dar o 
bună parte din viaţa lui loan Căianu-Valachus s-a 
desfăşurat prin satele din Ardeal şi Moldova, pe unde 
a peregrinat, în calitate de culegător de folclor, de 
reparator şi constructor de orgi sau de pedagog 
muzical. Arhivele Statului din Târgu-Mureş păstrează 
un valoros Registrum defunctorum, care atestă că 
loan Căianu-Valachus a încetat din viaţă în satul 
Lăzarea. Existenţa acestui registru la Arhivele Statului 
din Târgu-Mureş a fost comentată de eminenţi 
specialişti care l-au inventariat şi l-au cercetat. Eu l-am 
evocat pe loan Căianu-Valachus ca muzician 

peregrin. Acest fapt corespunde adevărului istoric, 
respectiv documentelor de epocă, dar şi intenţiilor 
mele epice. În acest sens, romanul Marele cântec 
dezvoltă un subiect itinerant. 


— Aş dori să discutăm puţin despre cognomenul 
Valachus al muzicianului. Ce semnificaţie are acest 
cognomen? 


— În cazul lui loan Căianu, cognomenul Valachus 
arată o clară conştiinţă naţională, respectiv etnică. 
Valachus înseamnă Românul. În sute de lucrări 
istorice sau în documente de tot felul din epoca 
Renaşterii şi a Barocului redactate în ţările europene, 
calitatea de român este indicată prin numele valachus. 
Pentru autorii acestor lucrări şi documente, valahi, 
adică români, sunt nu numai cei din Ţara 
Românească, ci şi cei din Ardeal, Maramureş, 
Moldova, Crişana şi Banat. Şi românii de la sud de 
Dunăre sunt numiţi valahi sau vlahi. În sute de 
documente redactate în Polonia, vecina de la sud, 
adică Ţara Moldovei, este numită Valahia, la fel ca 
Valahia sau Ţara Românească. Oltenia a fost numită 
uneori Valahia Mică. Ca şi în cazul marelui scriitor, 
savant istoric şi demnitar eclesiastic Nicolaus Olahus 
şi al altor personalităţi importante ale epocii, calitatea 
de român, respectiv de valah, este afirmată în mod 
clar şi, aş zice, cu mândrie. Mânaria de a fi român este 
afirmată de Nicolaus Olahus, de loan Căianu- 
Valachus şi de alte personalităţi, în legătură cu 

convingerea generală conform căreia românii sunt 
descendenţii romanilor. Această descendență este 
discutată în epocă de numeroase lucrări istorice, 
geografice, literare, strategico-militare, diplomatice sau 
de alt tip. Mai mulţi papi de la Roma, diverse 
personalităţi politice din epoca Renaşterii şi din epoca 
Barocului, celebri comandanţi de oşti, diplomaţi sau 
scriitori preamăresc în variate moduri descendența 
romană şi calităţile morale, spirituale şi militare ale 
românilor ... În epoca Renaşterii şi a Barocului toţi 
umaniştii erau profund convinşi că realizările culturii 
antice greceşti şi romane sunt un model sublim, demn 
de imitat. Acesta este sensul Renaşterii. Umaniştii erau 
convinşi că toţi romanii, subliniez toţi romanii sunt 
oameni de strălucită cultură. Ei exagerau, desigur, 
pentru că în Roma Antică existau destule persoane 
care nu aveau calitatea de oameni de cultură, iar unii 
erau analfabeți. Toţi artiştii din epoca Renaşterii sunt 
preocupaţi să-i imite, într-un mod sau altul, pe creatorii 
antici greci sau romani. În aceste condiţii, în epocile 
Renaşterii şi Barocului în mediile umaniste circulă 
două ecuaţii: Romanus sive pereruditus vir — Roman 
adică bărbat foarte învăţat şi Valachus sive Romanus 
-— Român adică Roman. Cognomenul Valachus, purtat 
cu mândrie de muzicianul şi compozitorul loan Căianu, 
arată nu numai situaţia lui etnică, respectiv naţională, 
ci şi o clară conştiinţă umanistă în sens renascentist. 
Papii îi preamăresc pe români. Strategii îi preamăresc 
pe români. Diplomaţii îi preamăresc pe români. Istoricii 
şi cronicarii străini îi preamăresc pe români. Martin 
Opitz, poet, prozator şi teoretician literar cu scrierea sa 
Buch von der deutsche Poetery — Cartea despre 
poetica germană îi preamăreşte pe români ca 
descendenţi ai romanilor într-o amplă creaţie literară în 
versuri intitulată Z/atna, finalizată în 1622. Faptul că 
domnitorii din Ţara Românească şi Moldova au purtat 
lupte grele, multe dintre ele victorioase, cu invadatorii 
otomani şi că astfel a existat o stavilă fermă în calea 
pătrunderi lor în Europa a contribuit, şi el, la afirmarea 
convingerilor admirative pe care le aveau faţă de 
români numeroase personalităţi politice, militare, 
bisericeşti, diplomatice, ştiinţifice, străine din epoca în 


care a trăit loan Căianu-Valachus. Lui Matei Corvin, 
care se autoproclamase descendent dintr-o familie 
romană, motiv pentru care a emis pretenţii la coroana 
Sfântului Imperiu Roman de Națiune Germană, îi 
plăcea să discute în româneşte cu solii veniţi la el din 
Moldova sau din Ţara Românească. Tatăl său, lancu 
de Hunedoara, mare strateg, comandant de oşti şi 
strălucită personalitate politică, avea domeniu feudal în 
mediul compact românesc al Hunedoarei. 
Cognomenul Valachus, respectiv Românul, pe care 
muzicianul loan Căianu îl purta cu bucurie şi cu 
mândrie, în mod ostentativ aş zice, reflectă ceva 
semnificativ, ceva profund din atmosfera intelectuală a 
Europei umaniste, în care el a trăit. Pur şi simplu loan 
Căianu, era mândru de starea sa de român. 


— Dragă Mihai, tu ai mărturisit în diverse ocazii că |- 
ai înfăţişat pe loan Căianu-Valachus în ipostaza de 
personalitate intelectuală reprezentativă pentru epoca 
Barocului. Într-adevăr, în romanul Marele cântec l-ai 
creionat portretistic ca homo barochus. De ce ai 
procedat astfel? 


-— Pentru că el este, într-un mod mai mult decât 
evident, o personalitate intelectuală reprezentativă 
pentru epoca Barocului. Lectorul romanului Marele 
cântec poate constata că diversele lui capitole 
ilustrează teme literare specifice pentru epoca 
Barocului precum viața ca labirint, norocul trecător 
(fortuna labilis), deşertăciunea deşertăciunilor (vanitas 
vanitatum), suntem umbră şi cenuşă, creşterea şi 
descreşterea (incrementa atque decrementa), tema 
iluziei, a lumii ca teatru (totus mundus exercet 
histrionem) a strălucirii fragile, a durerii insuportabile, 
tema artei mântuitoare (ars salutaris) şi altele 
asemănătoare. Aceste teme şi altele asemănătoare 
sunt des întâlnite în creaţiile literare ale epocii. Poemul 
filosofic Viaţa lumii, o creaţie reprezentativă pentru arta 
literară practicată de istoricul umanist Miron Costin, 
este o reuniune de teme de mare circulaţie în epoca 
Barocului. La masa de lucru, atunci când am scris 
Marele cântec, eu am ţinut cont de toate aceste teme. 

De altfel, eu nu mă sfiiesc să declar că romanul meu 
are un caracter tezist, respectiv demonstrativ, ilustrativ. 
Este un tezism asumat. Romanul actual ca formă 
(instituţie, specie) a genului epic în proză, se remarcă 
prin polivalenţa sa. El poate adăposti diverse concepţii 
filosofice, variate experienţe psihologice, convingeri 
strict subiective, o doctrină despre artă, demonstraţii 
teoretice redactate eseistic, intenţii clar exprimate. 
Domnul Cornel Moraru, critic şi istoric literar pentru 
care eu am un deosebit respect, a scris, pe bună 
dreptate, că Marele cântec este „un roman cu teză 
culturală”. Este perfect adevărat. 


— Romanul Marele cântec a fost publicat până 
acum în trei ediţii în limba română şi într-o versiune în 
limba franceză. Ediţia a treia, realizată într-o frumoasă 
ținută tipografică, a apărut în 2007 la recomandarea 
Comisiei Naţionale Române UNESCO, cu ocazia 
proclamării oraşelor Sibiu şi Luxemburg capitale ale 
Culturii Europene. Ştiu că această ediţie a fost lansată 
la Sibiu într-un cadru de mare solemnitate, în prezenţa 
unor importante personalităţi politice, bisericeşti, 
militare, universitare, muzicale, literare româneşti şi 
europene. Te rog să-mi spui de ce românul loan 
Căianu-Valachus este o personalitate reprezentativă 
pentru evoluţia culturii europene în epoca sa! 


— Tocmai pentru că în celebrul Codice Căianu găsim 
preocupări, accente, realizări specifice ale artei 
muzicale de tip baroc. De altfel, ediţia a treia a 
romanului meu, publicată în mod special pentru 
manifestările culturale de la Sibiu şi Luxemburg, a 
beneficiat de un studiu-prefaţă, de mare profunzime şi 
de un rafinament exegetic superlativ, intitulat Romanul 
Pan-Europei şi semnat de domnul llie Bădescu, 
sociolog de imens prestigiu dar şi filosof al culturii, 
şeful meu de catedră la Facultatea de Sociologie, 
Psihologie şi Pedagogie a Universităţii din Bucureşti, 
pe timpul când eu am predat acolo un curs de 
sociologia culturii. Acest curs al meu este inedit. Este 
cunoscut faptul că Barocul, ca stil în artă, s-a 
manifestat la fel de puternic în ariile catolice, 
protestante şi ortodoxe ale Europei. În istoriografia 
noastră, veacul al XVIl-lea este numit adeseori 
„secolul de aur al literaturii române vechi”. Veacul 
acesta stă sub semnul Barocului. Despre Barocul 
literar românesc a scris de altfel o foarte importantă 
lucrare ştiinţifică de sinteză regretatul profesor şi bun 
prieten al meu Dan Horia Mazilu. Este lucrarea 
intitulată Barocul în literatura română din secolul al 
XVII-lea. De altfel, Dan Horia Mazilu a comentat cu 
competenţă şi cu o totală adeziune sufletească 
romanul Marele cântec, fapt pentru care îi sunt profund 
recunoscător ... În epoca Barocului au trăit şi creat 
mari personalităţi ale muzicii europene precum 
Claudio Monteverdi, Georg Fridrich Hândel, Jean 
Baptiste Lully, Henry Purcell, Antonio Lucio Vivaldi, 

Heinrich Schutz, Domenico Scarlatti, Arcangelo 
Corelli, Johann Sebastian Bach, cel mai important 
dintre ei, şi mulţi alţii. Ca şi aceştia, loan Căianu- 
Valachus este un reprezentant strălucit al Barocului în 
muzică. În Codex Caioni muzicologii au remarcat o 
importanţă aparte acordată armoniei, o ritmică şi o 
metrică variată, felurite gradaţii şi efecte tonale, 
numeroase elemente de culoare şi contrast. Stilul 
omofon alternează cu unele pagini instrumentale, ba 
chiar şi cu unele piese muzicale destinate baletului. Un 
Balet englez prezent în Codex este semnificativ în 
acest sens. În epoca Barocului în toată Europa basul 
acompaniator este notat cu cifre. În Codicele Caianu, 
sunetele sunt notate prin litere, iar ritmul prin linii. La fel 
ca în toată Europa, loan Căianu-Valachus nu a folosit 
indicaţia de tempo, lăsând ca fantezia interpreţilor să 
se manifeste în voie ... Mai importante decât toate 
acestea sunt însă notele tragice, sfâşietoare, patetice, 
exaltate, precum în Cântecul voevodesei Lupu, piesă 
de excepţională relevanţă sonoră notată de loan 
Căianu-Valachus în Codicele său. Este o piesă cu o 
foarte clară tonalitate barocă, în sensul că ea evocă o 
situaţie tragică. Cântecul face referire la doamna lui 
Vasile Lupu, domnitorul Moldovei, despre care sursele 
istorice afirmă că era o femeie distinsă, nespus de 
frumoasă. Prinsă la Suceava de oştile domnitorului 
Gheorghe Ştefan, rivalul lui Vasile Lupu, şi apoi de 
oştile lui Timuş Hmelniţchi, care au tratat-o nu ca pe o 
mare doamnă, ci ca pe o prizonieră oarecare, 
nefericita soţie a lui Vasile Lupu a fost evocată în 
cântecele epocii, în tonuri grave şi patetice, pe care le 
găsim şi în Codex Caioni. Ceea ce este specific în 
Cântecul voevodesei Lupu, aşa cum apare el în 
Codex, respectiv motivul, frazarea, măsurile, 
tonalitatea gravă, are o clară factură barocă. De altfel, 
aşa cum ne informează Vasile Mocanu în admirabila 
monografie pe care a dedicat-o lui Căianu-Valachus, 
muzicianul ardelean a fost invitat să cânte la curtea 
domnească a lui Vasile Lupu. Sigur este faptul că 
melodiile notate în Codex au fost culese şi din Ardeal, 
şi din Moldova. 


— Vorbeşti ca un romancier dublat de un muzicolog. 
Care sunt muzicologii de care ai ţinut cont atunci când 
ai scris Marele cântec? 


— Despre personalitatea lui loan Căianu-Valachus s- 
a scris mult şi temeinic. Printre marii muzicologi care 
au studiat viaţa şi opera sa se numără Marțian Negrea, 
Sigismund Toduţă, care este, totodată, şi un strălucit 
comentator al operei lui Johann Sebastian Bach, 
George Simonis, Octavian Lazăr Cosma, cel mai 
reputat istoric al muzicii româneşti, Doru Popovici, unul 
dintre cei mai importanţi compozitori din istoria culturii 
noastre, Viorel Cosma, cel mai important lexicograf al 
muzicii noastre, Emil Haraszti, un muzicolog maghiar 

care explică specificul operei lui loan Căianu-Valachus 
prin calitatea sa de român, Vasile Mocanu, cel mai 
documentat şi mai informat biograf al muzicianului, 
Romeo Ghircoiaşiu, pe care am avut onoarea să-l 
cunosc atunci când i-am oferit la Cluj un exemplar din 
romanul Marele cântec cu o respectuoasă dedicație, 
Zoltan Kodâly, marele compozitor maghiar, care a scris 
despre caracterul românesc al piesei Choreea, cu un 
loc aparte în Codex, datorită cadenţei sale frigice, 
păstrate, de altfel, de mii de ani şi atestate în mii de 
piese din folclorul muzical românesc. În cei trei ani cât 
am fost Gastdozend, conferenţiar oaspete, la 
Universitatea Humboldt, la Berlin, am ascultat multă 
muzică barocă oferită de ansambluri şi de interpreţi 
străluciți. Despre loan Câianu-Valachus şi despre 
opera lui am discutat adeseori şi cu marele muzicolog 
Titus Moisescu, director al Editurii Muzicale, 
muscelean, şi el, ca şi mine. Titus Moisescu a fost un 
mare savant, specialist în muzica noastrâ psaltică din 
epoca feudală. Titus Moisescu mi-a publicat ediţia a 
doua a romanului Marele cântec apărută în 1987 la 
Editura Muzicală, pe care el a condus-o în calitate de 
savant muzicolog de mare prestigiu. Ţin să subliniez în 
mod deosebit faptul câ frumuseţile şi comorile 
muzicale prezente în Codex Caioni i-au inspirat pe 
diverşi compozitori. Astfel Doru Popovici a compus în 
1968 Codex Caioni pentru orchestră de coarde şi 
timpan, opus 33, nr. 2, o capodoperă cântată peste tot 
în lume. Uilpiu Vlad a utilizat, şi el, Codex Caioni în 
creaţia sa. Dan Voiculescu, care este, în egală măsură, 
un eminent muzicolog, specialist în polifonia secolului 
al XX-lea dar şi un compozitor profund original, a 
realizat o Suitâ din Codex Caioni pentru orchestră de 
coarde finalizată în 1996. O importantă contribuţie la 
popularizarea unor creaţii româneşti inspirate de 
Codex Caioni a avut şi are reputatul dirijor Ludovic 
Bacsi, personalitate ilustră a vieţii muzicale româneşti 
contemporane. 


- Dragă Mihai, cârțile tale apar în numeroase ediţii. 
Despre ele s-a scris mult şi se scrie în continuare. 
Despre opera epică, teoretică şi istoriografică a lui 
Mihail Diaconescu au apărut, până acum, şapte 
volume masive monografice. Este o situaţie unică în 
cultura română de azi şi, am putea spune, în cultura 
europeană. De anii tâi de început, când noi doi fâceam 
planuri literare la Braşov îţi mai aminteşti? 


— Doamne, Dumnezeule! Ce întrebare e asta? Cum 
să nu-mi amintesc? Memoria ne marchează viaţa 
profund şi în variate moduri. Mai ales memoria afectivă 
.„. Tu, Daniele, dragă prietene, erai atunci, în anii 
noştrii tineri, în fruntea celor care la Braşov se luptau 
cu autorităţile ca sâ apară o revistă literară. Tu m-ai 
chemat de la Rupea, ca să fiu alâturi de tine ... Nu pot 
să uit apartamentul tău de lângă teatrul din Braşov, 
unde scumpa Ileana, doamna vieţi tale, ne aducea pe 

tavă gustări şi cafele, pentru ca eu, tu şi alţi câţiva 
prieteni braşoveni sâ putem citi cu mintea limpede 
versuri, proză, piese de teatru, librete de operă, 
articole, studii, recenzii, cronici literare pentru viitoarea 
revistă. Mie mi-ai pus în braţe atunci, nişte texte 
dactilografiate care conţineau nuvele, povestiri şi chiar 
un roman. La un moment dat am avut parte şi deo 
epopee ... Ofertele erau uriaşe. Era atunci o iniţiativă, 
o mişcare, o agitaţie binefâcâtoare din care a ieşit 
revista Astra. Tu ai fost principalul ei ctitor. Este un fapt 
de o excepţională importanţă în istoria presei literare şi 
a culturii române. Alâturi de tine au fost, atunci, 
personalitâţi precum Dan Orighidan (lon Lupu), 
Constantin Cuza, Lelia Coliban, a cârei cultură şi 
sensibilitate nu pot fi uitate, Eva Lendvay, o foarte bună 
traducătoare din română în maghiară şi din maghiară 
în română, poetul Hans Schuler, lon Topolog, profesor 
de strălucită vocaţie, Mihai Nadin, afirmat ulterior ca 
estetician, unul dintre comentatorii prozei mele de 
început. Perioada aceea de aşteptări, de eşecuri, 
uneori drastice, de încercări şi de speranţe mi-au 
marcat viaţă. Citeam cu mare sârguinţă textele pe care 
mi le dâdeai şi îmi era teamă să-ţi spun câ nu-mi plac. 
Mai ales romanele şi epopeile, aduse pentru o revistă 
care nu exista decât ca proiect, mi se pâreau o 
corvoadă greu de îndurat. Când Astra a apărut a fost o 
mare victorie a culturii române. Revista a avut 
întotdeauna faţă de mine o atitudine mai mult decât 
binevoitoare. La Astra, condusă de tine, a apârut 
splendidul eseu pe care muzicologul Viorel Cosma l-a 
dedicat romanului Marele cântec. La Argeş, revista 
fondată de mine la Piteşti în 1966, au publicat, uneori, 
autori din gruparea de la Astra. Braşovul a fost şi 
rămâne o mare citadelâ a culturii române. Aşa cum 
mari citadele ale culturi române sunt şi alte oraşe 
precum Sibiu, laşi, Cluj-Napoca, Târgu-Mureş, 
Craiova, Oradea, Constanţa, Suceava, Bacâu, Galaţi 
şi altele. În zilele noastre cultura de performanţă se 
realizează nu numai în marile metropole, ci peste tot 
unde este iniţiativă şi efort creator. În termenii oferiţi de 
sociologie putem constata faptul că în zilele noastre se 
desfâşoară în ţara noastră, în Europa şi în întreaga 
lume un amplu proces de demetropolizare a culturii şi 
de afirmare puternică a localismului creator. Ceea ce 
este local poate deveni, şi de multe ori devine, 
exponențial pentru destinul culturii, dar şi pentru epoca 
tensionată, plină de contradicții şi de violenţe de tot 
felul pe care o strâbatem. 


- Dragă Mihai, îţi mulțumesc pentru râspunsurile 
tale. 


— Şi eu îţi mulţumesc ţie, dragă Daniele, pentru 
amiciţia care ne leagă încă de la începuturile aspiraţilor 
noastre literare. Este o amiciţie care mă ajută să fiu 
puternic în spirit. E minunat faptul câ doamna vieţii 
mele, Corina, este prietenă cu lleana, soţia ta, pe care 

o admir atât de mult. Îi mulţumesc, de asemenea, 
domnului Nicolae Bâciuţ, poet de strălucită vocaţie 
lirică şi admirabil arhitect de revistă, pentru interesul 
constant pe care îl acordă scrierilor mele. Dacă aş 
putea să mai fiu încâ o dată tânăr şi zdravân, şi cu 
putere de lucru mi-ar plăcea sâ conduc o revistă ca 
Vatra Veche, indubitabil una dintre cele mai importante 
publicaţii din istoria presei culturale şi literare 
româneşti. Faptul câ pot comunica în idei, în 
convingeri şi, mai ales, sufleteşte cu personalitâţi 

creatoare ca Daniel Drâgan şi Nicolae Bâciuţ mă ajută 
atunci când stau aplecat peste paginile mele, la masa 
de lucru. 


* Textul acestui interviu este preluat din revista 
VATRA VECHE, Lunar de cultură, Târgu Mureş, An.VI, 
Nr. 12 (72), decembrie 2014, pag. 4-6; interviul îi 
aparţine lui Daniel Drăgan 


În numele libertăţii de conștiință. 
Istorie şi contemporaneitate 


Conştiinţa şi libertatea reflectate în istoria 
gândirii filosofice şi teologice. Omul este singura 
fiinţă care prin facultăţile raţiunii poate să mediteze 
asupra existenţei, dar şi asupra gândurilor proprii; altfel 
spus posedă capacitatea de a reflecta şi de a interoga, 
pe sine, şi lumea exterioară, căutând răspunsuri şi, 
dacă se poate, certitudini la întrebările sale. Reflecţiile 
asupra gândului dau sensuri existenţiale prin care 
omul se concepe şi uneori se defineşte pe sine, îşi 
recunoaşte şi îşi afirmă locul său în lume şi în univers. 
Încercăm să spunem că reflecţia asupra gândului, 
întoarcerea gândului asupra sa însăşi, sau cum spun 
filozofii raţionalişti „gândirea care se gândeşte pe 
sine”, este mai mult decât meditaţia filozofică sau o 
simplă construcţie logică, deoarece reflecţia nu are un 
caracter pur formal, ci unul existenţial. Gândul care se 
gândeşte pe sine vizează nu numai raţiunea, ci şi 
existenţa sau fiinţa ca atare. Aceasta este conştiinţa, 
ca particularitate ontologică a fiinţei ce se întemeiază 
pe capacitatea reflexivă a raţiunii. Prin conştiinţă pot 
afirma propria mea existenţă ca fiinţă raţională, prin 
acel „eu sunt”, nu atât prin incertitudini existenţiale, 
aşa cum spunea Descartes, nici prin certitudinile 
formale ale raţiunii, ci prin simţirea înțelegătoare, 
raţională, care îmi relevă sinele şi sensurile conferite 
de reflecţia asupra sinelui, asupra lumii şi asupra 
universului.  Conştiinţa este proprie fiinţei umane, 
diferenţiind-o pe aceasta de orice altă formă 
existenţială prin care omul este înţeles în 
individualitatea sa, dar şi prin apartenenţa la întreaga 
umanitate. Conştiinţa este rezultatul relaţiei omului, 
prin facultăţile raţionale şi ale simţirii înţelegătoare cu 
sine însuşi, cu natura, cu societatea, dar şi cu Fiinţa 
Supremă. Sensurile existenţiale nu se regăsesc în 
simple cunoştinţe, ci în faptele de conştiinţă ce 
reprezintă conţinutul acesteia. Conştiinţa nu este un 
gol existenţial, ci este întotdeauna conştiinţă „a ceva” 
sau „întru ceva”. Determinaţiile de conţinut generează 

două forme sau dimensiuni: conştiinţa eu-lui şi 
conştiinţa de sine. 

În general, gândirea filozofică şi psihologică a 
subliniat că sinele este mai vast decât eu-/, îl 
integrează pe acesta şi este mai mult decât eu-/: „lar 
sinele care a rupt cercul eu-lui este întotdeauna 
susceptibil de lărgire ca fiind orizontul mişcător în care 


te adevereşti în adânc”Î. Pentru Carl Gustav Jung, 
„sinele” se referă la o entitate care nu o înlocuieşte pe 
cea desemnată până acum prin conceptul de „eu”, ci 
mai degrabă o include pe aceasta în sfera sa ca un 
supraconcept. În viziunea marelui psiholog, prin „eu” 
se înţelege acel factor complex la care se raportează 
toate conținuturile conştientului. El constituie centrul 
câmpului conştientului, iar în măsura în care acesta 
include personalitatea empirică în sfera sa, eu-l este 
subiectul tuturor actelor personale ale conştientului. 
„Raportarea unui conţinut psihic la eu reprezintă 
criteriul conştiinţei acestuia, deoarece nici un conţinut 
nu este conştient dacă nu este reprezentat unui 


subiect”2. Reţinem, ca un aspect comun gândirii 
filozofice şi psihologice, înțelegerea conştiinţei prin 
ideea de subiect şi, spunem noi, şi prin ideea de 
persoană conferită omului. 

Pentru Jung, deşi eu-l se bazează pe întregul „câmp 
al conştientului”, el nu este acest câmp, ci doar punctul 
de referinţă delimitat de factorul somatic, psihologic. 
Prin „eu” se obţine doar o imagine a personalităţii 
constituite, dar personalitatea totală este mult mai 
complexă. „Sinele” este pentru „eu” un dat obiectiv pe 
care libertatea de voinţă a „eului” în câmpul 
conştientului nu îl poate schimba. Şi scrie Jung: „De 
aceea am propus să numim sine, personalitatea totală 
care, deşi nu este în întregime sesizabilă, este totuşi 
prezentă. Eu-l este, prin definiţie, subordonat sinelui şi 


se raportează la aceasta ca parte la întreg”3. 

La Constantin Noica, înţelegerea raportului dintre 
sine şi eu se realizează pe trei paliere: 1) înţelegerea 
sinelui în pasivitatea eului, „ca o conştiinţă mai adâncă 
a acestuia”- sinele este faţă de eu un arhetip; 2) sinele 
poate fi expresia activă a eului: ca ideal, conştiinţă 
etică, libertate- sinele este un modelator al eu-lui; 3) 
sinele ca expresie a lucidităţii eu-lui, fiind determinat 
de „libertatea care şi-a aflat necesitatea”. Sub termenul 
de luciditate se ascunde cel de conştiinţă, respectiv 


câmpul conştientului, cum e numit de Jung. Pentru 





Constantin Noica 


Constantin Noica, „eu-l” se află într-un proces dialectic 
de ridicare la sine. În această devenire, omul şi creaţia 
lui sunt expresia libertăţii sinelui superior care 
reprezintă fiinţa. De aceea, devenirea este înţeleasă 
de Noica ca fiind orientată spre fiinţă, prin trecerea 
progresivă de la eu la sinele mai adânc. 

În raport cu aceste succinte reflecţii filozofice, se 
poate reţine că filozofia şi psihologia evidenţiază 
complexitatea conştiinţei ca dimensiune ontologică 
fundamentală a fiinţei umane. 

Această complexitate şi adâncime de conţinut nu 
exclude ci, dimpotrivă, presupune unitatea conştiinţei 
bazată la rândul ei pe unitatea fiinţei. Conştiinţa, pe 
care numai omul ca fiinţă raţională o posedă, este 
unitară, dar se manifestă în două forme: conştiinţa eu- 
lui al cărui conţinut este fenomenalitatea existenţială a 
omului, ca fiinţă finită, în natură şi în societate, supus 
determinismului material şi temporar şi prin aceasta 
precarităţilor existenţiale, şi conştiinţa de sine proprie 
omului care s-a cunoscut pe sine şi adevăratul sens al 
existenţei aflat dincolo de finitudine şi determinismul 
natural, transfigurându-şi, prin această cunoaştere şi 
conştiinţă, ființa şi devenind ceea ce este prin fire, 
persoană şi personalitate spirituală şi ca atare liber. 

Omul poate rămâne însă un simplu individ 
încorsetat de legile naturii şi ale societăţii, dacă prin 
voinţă, credinţă şi cultură nu transcende limitele eu-lui 
şi nu-şi descoperă sensul său adevărat în Fiinţa 
Supremă şi în viaţa veşnică, ajungând astfel la 





conştiinţa sinelui inepuizabil în profunzimile sale. 
Trecerea de la conştiinţa eu-lui la conştiinţa de sine 
este, în esenţă, devenirea omului de la individ la 
persoană spirituală, liberă, aflată în relaţie infinită şi 
indefinită de iubire cu Dumnezeu, cu oamenii şi cu 
toată firea. Şi concepţiile filozofice remarcă o astfel de 
diferenţiere între omul, ca fiinţă finită, iar pe de altă 
parte, personalitatea umană definită prin libertatea sa. 
Unde nu este libertate, adică acolo unde este numai 
conştiinţa finită a eu-lui nu şi a persoanei, este număr, 
cum bine spunea Constantin Noica. 

Problematica unităţii conştiinţei şi a fiinţei este 
evident obiect pentru meditaţia teologică. lată ce 
spunea, în acest sens, cuviosul Isaia Pustnicul: „Să 
stăruim, iubiţilor, în frica lui Dumnezeu, păzind şi 
păstrând făptuirea virtuţilor, nepricinuind sminteli 
conştiinţei noastre, ci luând aminte la noi înşine în frica 
lui Dumnezeu. Să facem aceasta până se va elibera şi 
ea împreună cu noi, ca să se producă între noi şi ea o 
unire, încât să ajungă paznica noastră, arătându-ne 
orice lucru în care e primejdie să cădem. Dar, de nu 
ascultăm de ea, se va despărţi de noi, lăsându-ne să 
cădem în mâinile vrăjmaşilor noştri şi nu ne va mai 
ajuta”S. 

Comentând acest text, părintele profesor Dumitru 
Stăniloae remarca dualitatea dintre conştiinţă şi fiinţa 
noastră. Conştiinţa e cea prin care ne putem păzi fiinţa 
de atracțiile precarităţilor existenţiale, iar scopul 
existenţei este să realizăm unitatea dintre conştiinţă şi 
fiinţa noastră. Spunea în acest sens părintele profesor 
Dumitru Stăniloae: „Sunt trei şi în om, deosebit de al 
Treilea suprem. Conştiinţa ca al treilea în om 
(deosebită de eu şi de fiinţa proprie) e puternică în om, 
mai ales când are în ea pe al Treilea suprem, sau pe 


Dumnezeu'6. 

Omul care a ajuns la conştiinţa sinelui este 
persoană şi prin aceasta liber întru comuniunea cu 
Dumnezeu şi cu semenii. Părintele profesor Dumitru 
Stăniloae spunea că omul, ca persoană, este „duh şi 
libertate” şi, în acelaşi timp, taină şi lumină; este o 
„taină a luminii”. Conştiinţa de sine a omului este un 
adânc de iubire şi smerenie pentru că ea este legătura 
infinită şi indefinită a persoanei umane cu Persoana 
Supremă. Această comuniune este totuşi ordinea 
superioară determinismului natural, pentru că nu este 
constrângătoare şi nici finită, ci infinită în iubire; este 
ordinea pe care a relevat-o Mântuitorul în poruncile 
sale şi în mod deosebit prin porunca iubirii, porunca 
desăvârşirii şi porunca sfinţeniei. Se poate spune că 
reflecţia filozofică autentică despre conştiinţă este 
susținută de adevărurile de credinţă din revelaţia 
naturală şi supranaturală, adevăruri atât de frumos 
exprimate în multe scrieri patristice. Părintele Arsenie 
Boca spunea despre conştiinţă: „E un grai tăcut, o 
chemare lină, pe care o auzi sau o înţelegi că vine 
dinlăuntru, dar totuşi de dincolo de tine, de la 
Dumnezeu. Însuşi cuvântul con-ştiință înseamnă a şti 

împreună la fel. lar ce ştiu împreună, la fel, sunt 
Dumnezeu şi omul. Prin urmare, cugetul sau conştiinţa 
e ochiul în care vede Dumnezeu pe om şi acelaşi ochi 
prin care vede omul pe Dumnezeu. Cum îl văd aşa mă 
vede — aşa simt că mă vede — vedere deodată dinspre 


două părţi”. Şi tot părintele Arsenie Boca afirma: 
„Când ai conştiinţa curată, să nu te temi niciodată de 


nimic”8. Una dintre cele mai frumoase reflecţii despre 
conştiinţă o întâlnim la Ava Dorotei: „Când a făcut 
Dumnezeu pe om, a sădit în el ceva dumnezeiesc, ca 
un gând mai fierbinte şi luminos, având calitatea unei 
scântei care luminează mintea şi arată acesteia 
deosebirea binelui de rău. Aceasta se numeşte 
conştiinţă şi ea este legea firii lui”9. În acelaşi sens, 
Marcu Ascetul se referă la conştiinţă ca proprie firii 
omului: „Conştiinţa e o carte naturală. Cel ce o citeşte 
cu fapta face experienţa ajutorului dumnezeiesc. 
Conştiinţa bună se află prin rugăciune, iar rugăciunea 
curată prin conştiinţă. Căci una are trebuinţă de alta 
prin fire”10. 

Dacă  examinăm relaţia dintre conştiinţă şi 
cunoaştere, putem spune că nu există o identitate între 
cele două facultăţi ale firii umane, dar se presupun 
reciproc. Suma cunoştinţelor ştiinţifice sau de orice fel 
nu formează conştiinţa. Prin conştiinţa de sine 
cunoştinţele primesc sensul lor firesc. Pe de altă parte, 
conştiinţa este altceva decât discursivitatea raţiunii sau 
sensibilitatea intelectului. Ea este reflecţie asupra 
gândului, asupra conceptelor, categoriilor pe care le 
construiesc sensibilitatea intelectuală sau raţiunea 
cunoscătoare şi este, în esenţă, comuniunea 
existenţială profundă între persoane. În conştiinţa de 
sine, aşa cum o definesc părinţii filocalici, dispare 
dihotomia proprie cunoaşterii raţionale dintre subiect şi 
obiect. Prin conştiinţă, înţeleasă în relaţia de 
comuniune interpersonală, cunoştinţele dobândesc 
unitate şi sensul lor, deoarece conştiinţa eu-lui, dar în 
mod deosebit a sinelui, nu poate aparţine decât 
persoanei. O astfel de idee este magistral construită 
de părintele profesor Dumitru Stăniloae: „Acelaşi lucru 
ni-l atestă şi cuvântul con-ştiinţă. Eu nu mă cunosc pe 
mine fără o relaţie cu ceilalţi. În ultimă instanţă, eu 
cunosc sau sunt conştient de mine în relaţie cu 
Dumnezeu. Lumina cunoaşterii mele privitoare la lucru 
sau la mine însumi se proiectează peste chipul uman, 
comunitar, din comuniunea personală supremă. Nu 
suntem conştienţi de noi înşine decât în relaţie cu altul 
şi, în ultimă instanţă, în faţa lui Dumnezeu. Eu-l singur 
n-ar mai avea conştiinţă; prin conştiinţă el este un „loc” 
spiritual al său în relaţie cu alţii. În conştiinţa de sine el 
sporeşte odată cu sporirea în cunoaşterea de sine, iar 
aceasta sporeşte odată cu sporirea în cunoaşterea lui 


Dumnezeu şi a semenilor, dar şi a lucrurilor” 11. 
Spre deosebire de conştiinţa eu-lui mărginită în 
finitudinea existenţială, conştiinţa de sine are proprie 

libertatea în ordinea pe care o conferă poruncile divine. 
Omul care a devenit persoană este conştient că 
depinde de Dumnezeu şi prin aceasta este stăpân pe 
sine însuşi, fiind stăpânit de Dumnezeu, iar din rob al 
păcatului devine „rob al libertăţii”, prin nepărtinire, 
lucrarea virtuţilor, dar şi prin harul sfânt. Este rob al 
libertăţii pentru că trăieşte în comuniunea iubitoare 
infinită cu Dumnezeu şi cu semenii şi prin aceasta se 
înscrie într-o ordine sau în ceea ce filozofii numesc 
„legea libertăţii”. Conştiinţa este o dimensiunea 

naturală prin care omul devine ceea ce este şi se 
diferenţiază în mod categoric de orice altă formă 
existenţială. Astfel, realitatea naturală în manifestările 
sale existenţiale se transformă conform legilor 
cauzalităţii, cum spune Kant. Spre deosebire, omul 
prin conştiinţa sa şi în forma supremă conştiinţa de 
sine nu se transformă, ci devine, conform legilor 
libertăţii, după spusele aceluiaşi mare filozof. Părintele 
Teofil Părăian spunea că omul devine ceea ce este el, 
sensul existenţei sale fiind orientat spre realizarea şi 
descoperirea conştiinţei de sine. 

În consecinţă, libertatea este proprie conştiinţei de 
sine. Nu poate fi concepută conştiinţa de sine în 
marginile determinismului natural sau supusă unor 
constrângeri, condiţionări sau orice fel de limitări 
impuse de legea juridică şi, în general, de legea 
socială. 

Acest fapt este foarte bine subliniat în scrierile 
patristice, care relevă că libertatea omului devenit 
persoană spirituală este inerentă conştiinţei de sine. 
Pentru profunzimea gândului redăm una dintre cele 
mai frumoase meditații filocalice asupra libertăţii 
omului ca persoană conştientă de sine în comuniunea 
sa de iubire cu Dumnezeu şi cu semenii: „Dumnezeu a 
făcut pe om liber, ca să poată înclina spre bine. Dar 
înclinând spre bine, prin voie liberă, nu e în stare să-l 
împlinească fără ajutorul lui Dumnezeu. Că s-a scris: 
nu e de la cel ce voieşte, nici de la cel ce aleargă, ci de 
la Dumnezeu care miluieşte (Rom. 9, 16). Dacă deci 
îşi apleacă omul inima spre bine şi cheamă pe 

Dumnezeu în ajutor, luând aminte la dorinţa lui cea 
bună, dăruieşte putere lucrării lui. Şi aşa se întâlnesc 
amândouă; libertatea omului şi puterea lui Dumnezeu. 
Căci binele vine de la Dumnezeu dar se împlineşte de 
către sfinţii lui. Şi aşa se slăveşte Dumnezeu în toţi şi 
el îi slăveşte pe ei”12. 

Starea juridică a omului îngustează şi chiar 
constrânge la limite fenomenale inepuizabilitatea 
conştiinţei de sine, dar şi a libertăţii proprii, firii omului 
ca persoană spirituală, deoarece legea, oricât de 
generoasă ar fi, rămâne în limitele finitudinii umane, 
chiar şi atunci când încearcă să cenceptualizeze, să 
recunoască şi să garanteze acest dar divin nepreţuit al 
omului care este libertatea de conştiinţă despre care 
părintele Arsenie Boca spunea că „este cel mai adânc 
bun spiritual pe care îl are omul la îndemână în viaţa 
sa”. Prin urmare, libertatea de conştiinţă fiind un bun 
spiritual, mai mult decât bunurile materiale, trebuie 
cultivată, dezvoltată şi mai ales apărată faţă de orice 
fel de constrângeri şi ingerinţe, unele venind chiar din 
aplicarea deformată, în raport cu sensurile existenţiale 
profunde, a principiilor şi normelor dreptului. 

Ar mai fi de adăugat că libertatea conştiinţei face 
parte din aşa numitele drepturi naturale ale omului 
preexistente, în opinia unor autori, consacrărilor în 
normele constituţionale sau de altă natură. Prin 
urmare, nu legea este aceea care determină şi dă 
conţinut libertăţilor individuale şi drepturilor 
fundamentale, ci invers, legitimitatea oricărei legi 
decurge direct din modul în care libertăţile şi drepturile 
fundamentale preexistente sunt reflectate în norma 
juridică. Apreciem că acesta este un imperativ social 
pentru a contura în acest fel posibilitatea libertăţii 
omului în mediu social. În ipoteza în care libertatea 
este determinată de lege, înţeleasă ca act normativ şi 
nu ca lege morală, realitatea dominantă este 
constrângerea şi neautenticul existenţial, deoarece 
orice lege juridică, prin esenţa sa, este o formă de 
limitare şi de restrângere sau condiţionare a libertăţii 
omului şi, cu atât mai mult, a libertăţii de conştiinţă. 

Uneori, dreptul reflectă dimensiunea naturală a 
conştiinţei şi a libertăţii şi mai ales anterioritatea 
acestora faţă de consacrarea normativă. În 
instrumentele juridice universale clasice privind 
drepturile şi libertăţile fundamentale ale omului, în mod 
obişnuit, există formula potrivit căreia „statele recunosc 
drepturi şi libertăţi fundamentale”; prin urmare nu le 
construiesc normativ şi nu le impun ca un dat juridic. 
Este o recunoaştere în planul dreptului a profunzimilor 
şi realităţilor existenţiale specifice conştiinţei şi libertăţii 
pe care le relevă filozofia şi teologia. 

Există o contradicţie unilaterală, cum ar spune 
Constantin Noica, între lege şi libertatea conştiinţei. 
Astfel, legea nu poate contrazice libertatea conştiinţei, 
dar libertatea poate contrazice legea. Mai grav este 
atunci când în numele legii, dar şi în numele libertăţii 
de conştiinţă, justiţia nu respectă dimensiunea 


existenţială a omului ca persoană spirituală, impunând 
limite, condiţii, restricţii, acolo unde acestea nu pot fi 
stabilite de legea juridică şi nici de justiţie, deoarece 
sunt contrare firii şi naturii omului ca fiinţă spirituală, 
liberă în esenţa sa. Cu toate acestea, există momente 
importante şi semnificative pe care istoria 
constituţională le evidenţiază în încercarea dreptului 
de a recunoaşte acest bun spiritual al omului şi al 
omenirii, care este libertatea de conştiinţă. 

Libertatea de conştiinţă în tradiţiile democratice 
ale dreptului. O analiză istorică a evoluţiei libertăţii de 
conştiinţă poate fi realizată pe mai multe planuri: 
filozofic, politologic, sociologic, juridic etc. Ne rezumăm 
a marca dimensiunea istorică a libertăţii de conştiinţă, 
aşa cum se reflectă în principii şi norme juridice în 
epoca contemporană. Semnificativă este Declaraţia 
Drepturilor Omului şi Cetăţeanului adoptată în 1789, în 
Franţa, care stabileşte principii valabile şi pentru epoca 
modernă. Astfel, în art. 4 se dă o definiţie a libertăţii ce 
în prezent rar poate fi întâlnită în constituţiile moderne: 
„Libertatea constă în a putea face tot ceea ce nu este 
în detrimentul altuia; astfel, exercitarea drepturilor 
naturale ale fiecărui om nu are alte limite decât pe 
acelea care asigură celorlalţi membri ai societăţii 
posibilitatea exercitării aceloraşi drepturi. Aceste limite 
nu pot fi determinate decât prin lege”. Semnificative 
sunt şi dispoziţiile cuprinse în art. 5 prin care se 
consacră caracterul de excepţie a restrângerii libertăţii, 
indiferent de formele acesteia, considerată a fi un drept 
natural: „Legea nu are dreptul să interzică decât 
acţiunile dăunătoare societăţii. Tot ceea ce nu este 
interzis prin lege nu poate fi oprit şi nimeni nu poate fi 
constrâns să facă ceea ce ea nu-i ordonă”. 
Reglementările mai sus-menţionate instituie un 
principiu fundamental aplicabil şi libertăţii de conştiinţă, 
respectiv „coexistenţa libertăţilor” prin care se 
defineşte orice societate democratică, fiind totodată şi 
o condiţie a statului de drept. Constituţionaliştii francezi 
din epoca respectivă au fost preocupaţi să dea o formă 
juridică, cu valoare constituţională, libertăţii de 
conştiinţă şi libertăţii de exprimare, ambele drepturi 
condiţionându-se reciproc. Dispoziţiile art. 11 din 
acelaşi document arată că: „Libera exprimare a gândirii 
şi a opiniilor este unul dintre cele mai preţioase drepturi 
ale omului; orice cetăţean poate deci să vorbească, să 
scrie, să tipărească în mod liber, cu condiţia să 
răspundă de folosirea abuzivă a acestei libertăţi în 
cazurile determinate de lege”. Este o afirmare clară a 
dreptului inviolabil absolut al libertăţii de gândire şi al 
libertăţii de exprimare, singurele limite fiind cele 
stabilite de lege. 

Spre deosebire de multe dintre reglementările 
constituţionale moderne, în art. 12 din acest document 
se garantează în mod real şi nu numai formal 
drepturile omului şi, implicit, libertatea de conştiinţă, 
pentru că se instituie o obligaţie pozitivă a statului de a 
le apăra, precizându-se şi finalitatea unei astfel de 

acţiuni, ce nu poate fi decât interesul public: 
„Garantarea drepturilor omului şi cetăţeanului necesită 
o forţă publică. Această forţă este, deci, instituită spre 
binele tuturor şi nu în folosul particular al acelora 
cărora le este încredinţată”. 

Consacrarea şi garantarea drepturilor fundamentale 
ale omului este o condiţie necesară pentru ca o 
societate să fie considerată democratică. Art. 16 
reprezintă o succintă şi elocventă definiţie a 
democraţiei şi constituţionalismului: „Orice societate în 
care garantarea drepturilor nu este asigurată, nici 
separarea puterilor n-are constituţie”. Prin urmare, 
este o definiţie materială a constituţiei şi 
constituţionalismului şi nu una formală. Simpla 
existenţă a unei legi fundamentale nu este suficientă 
pentru a realiza o societate democratică. Este nevoie, 
aşa cum au precizat constituţionaliştii francezi de 
realitatea consacrării şi garantării acestor drepturi prin 
conţinutul legii fundamentale, dar şi prin interpretarea 
şi aplicarea lor. 

Tradițiile democratice ale constituţionalismului 
românesc din perioada contemporană marchează 
istoric consacrarea şi garantarea libertăţii de conştiinţă 
ca drept fundamental. Ne referim în special la 
dispoziţiile cuprinse în Constituţia României din 1866, 
care pentru prima dată în ţara noastră oferea o 
recunoaştere juridică a libertăţii de conştiinţă. Astfel, 
dispoziţiile art. 21 cuprindeau o formulare de esenţă, 
prin care libertatea conştiinţei era considerată ca un 
drept natural: „Libertatea conştiinţei este absolută”. 
Conţinutul acestui drept fundamental avea în vedere în 
mod explicit garantarea libertăţii religioase. Mai mult 
decât atât, religia ortodoxă şi biserica ortodoxă erau 
consacrate constituţional: „Libertatea tuturor cultelor 
este garantată, întrucât însă celebraţiunea lor nu 
aduce atingere ordinii publice sau bunelor moravuri. 
Religiunea ortodoxă a răsăritului este religiunea 
dominantă a statului român. Biserica ortodoxă română 
este neatârnată de orice chiriarhie străină, păstrându- 
şi însă unitatea ca biserică ecumenică a răsăritului în 
privinţa dogmelor”. Acestea sunt formulări juridice 
care exprimă realitatea socială, specificul cultural şi 
religios al poporului român, fără însă a se îngădui 
exclusivismul religios şi intoleranţa interconfesională 
. De altfel, toată istoria poporului român, spiritualitatea 
sa, tradiţiile culturale afirmă clar şi elocvent toleranța 
şi respectul faţă de toate confesiunile religioase. 
Dispoziţii similare erau cuprinse şi în Constituţia din 
1923, care practic relua conţinutul reglementărilor din 
Constituţia României din 1866. 

Meditând la aceste realităţi istorice şi juridice, ne 
întrebăm în ce măsură actualele reglementări din 
documentele interne şi internaţionale privind libertatea 
de conştiinţă şi de exprimare răspund finalităţii 
naturale ale acestor drepturi şi exigenţelor valorice, şi 
nu numai formal juridice, ale societăţilor 
contemporane, ale tradiţiilor religioase şi culturale ale 
statelor europene şi, bineînţeles, şi ale României. O 

astfel de întrebare este legitimă pentru că se poate 
constata în sfera politică, dar şi juridică, o anumită 
rezervă sau reţinere în a recunoaşte şi a garanta în 
mod absolut libertatea de conştiinţă, în raport cu 
tradiţiile de cultură şi religie ale statelor. Cu titlu de 
exemplu ne referim la refuzul politicienilor de a 
consemna în tratatele constitutive ale Uniunii 
Europene identitatea cultural creştină a ţărilor 
membre ale acestei organizaţii sau unele decizii ale 
Curţii Europene a Drepturilor Omului şi ale Curţii 
Constituţionale care interpretează dispoziţiile 
normative privind libertatea religioasă aplicate 
cultului creştin, învăţământului religios sau 
simbolurilor de credinţă ortodoxe în mod restrictiv sau 
condiţionat  eludând astfel tradiţiile religioase ale 
poporului român, importanţa religiei, cu deosebire 
ortodoxă, pentru formarea morală a omului şi mai 
ales caracterul absolut necondiţionat al libertăţii 
religioase, singurele limite fiind legate de cerinţele 
respectării demnităţii omului, a spiritului de toleranţă 
interconfesional şi a principiilor legii morale unanim 
acceptate de spiritul comun al bunului simţ. 

Realităţi juridice contemporane. Omul, fiind o 
fiinţă socială, face ca justiţia, inclusiv justiţia 
constituţională, să se implice inevitabil în manifestările 
sociale ale acestuia, să garanteze, să explice, să 
interpreteze şi uneori să constrângă şi să condiţioneze 
libertăţile fundamentale, inclusiv libertatea de 
conştiinţă. Este regretabil că în realizarea menirii sale 
nobile, uneori, justiţia rămâne la precaritatea 
fenomenală existenţială şi nu consfinţeşte prin 
hotărârile pronunţate realitatea libertăţii de conştiinţă, 
aşa cum este fundamentată de gândirea filozofică şi 
teologică, pe care, în puţine cuvinte, am încercat să o 
conturăm mai sus. Ne referim la Decizia nr. 669 din 12 


noiembrie 2014 a Curţii Constituţionale a României 13, 
prin care instanţa constituţională a admis excepţia de 
neconstituţionalitate, constatând că dispoziţiile art. 9, 
alin. 1 şi alin. 2, teza a ll-a şi a Ill-a din Legea 
învăţământului nr. 84/1995, precum şi dispoziţiile art. 
18, alin. 1 şi alin. 2, teza a l-a şi a Ill-a din Legea 
educaţiei naţionale nr. 1/2011, potrivit cărora religia 
este o disciplină care face parte din trunchiul comun al 
materiilor pentru învăţământ, sunt neconstituţionale. 
Dincolo de orice comentarii, redăm în esenţă, 
argumentarea instanţei noastre constituţionale pentru 
a fundamenta această soluţie: „Curtea constată că 
modul în care legiuitorul, prin textele de lege mai sus 
menţionate, a reglementat oferta educaţională la 
disciplina Religie este de natură să afecteze libertatea 
de conştiinţă. Se apreciază că aceste texte de lege 
contravin dispoziţiilor art. 29 alin.1 din Constituţie, 
potrivit cărora individul se bucură de libertatea 
neîngrădită a gândirii, a conştiinţei şi a credinţei 
religioase. Se mai reţine că există obligaţie negativă a 
statului de a nu interveni în formarea sau aderarea la 
o convingere sau o credinţă religioasă, iar, pe de altă 

parte, există şi obligaţia pozitivă, potrivit căreia în 
măsura în care persoana se manifestă în sensul 
studierii sau receptării studierii unui anumit cult sau 
credinţă religioasă, să creeze cadrul legislativ şi 
instituţional necesar exercitării acestor drepturi. 
Instanţa constituţională consideră totuşi că în nici un 
caz o persoană nu poate fi pusă în situaţia de a-şi 
apăra sau proteja libertatea conştiinţei, pentru că o 
asemenea abordare „ar contraveni obligaţiei negative 
a statului, care, în virtutea acestei obligaţii, nu poate 
impune studierea religiei”. În concluzie, în opinia Curţii, 
este necesar să existe o opţiune clară, precisă din 
partea elevului sau a ocrotitorului legal pentru studiul 
religiei. 

În opinia noastră, o astfel de argumentare este 
contrară spiritului reglementărilor cuprinse în normele 
mai sus menţionate, care în redactarea lor iniţială 
confereau suficient de multe garanţii privind dreptul la 
liberă opţiune a elevului sau a părinţilor pentru studiul 
religiei, chiar dacă această disciplină era inclusă în 
trunchiul comun al disciplinelor predate în şcolile de 
stat. 

Obligaţia negativă a statului de care face vorbire 
Curtea Constituţională nu prezintă relevanţă juridică 
faţă de prioritatea impusă statului de a garanta 
libertatea de conştiinţă, inclusiv prin formele 
învăţământului religios inclus în disciplinele de bază 
din sistemul educaţional. Prin urmare, decizia Curţii 
Constituţionale reprezintă o diminuare a garanţiilor 
constituţionale ale libertăţii de conştiinţă, fapt interzis 
de dispoziţiile art. 152, alin 2, din Constituţie dar şi de 
jurisprudenţa constantă a Curţii Drepturilor Omului. 
Totodată, este şi o restrângere nejustificată a acestei 
libertăţi, prin scăderea gradului de protecţie juridică, 
fiind în contradicţie în acest fel cu exigenţele 
principiului proporţionalităţii, aşa cum este el consacrat 
de art. 53 din Constituţie. 

Mai mult decât atât, trebuie să subliniem că, potrivit 
art. 1, alin.3, din Constituţie, autorităţile statului, 
inclusiv Curtea Constituţională, sunt obligate să 
interpreteze şi să aplice legea şi Constituţia, în raport 
cu tradiţiile democratice ale poporului român. Or, aşa 
cum am precizat în scurtele consideraţii istorice mai 
sus expuse, libertatea de conştiinţă, sub forma libertăţii 
religioase, şi mai mult decât atât consacrarea juridică a 
ortodoxiei ca religie dominantă în stat, face parte din 
valorile tradiţionale democratice edificate de-a lungul 
veacurilor şi reflectate juridic în Constituţiile din 1866 şi 
1923. 

Ce este şi mai grav este că instanţa constituţională, 
printr-o altă hotărâre, este vorba de Decizia nr. 306 din 


27 martie 201214, având acelaşi obiect referitor la 
critica de  constituţionalitate a reglementărilor 
normative mai sus amintite, autorul excepţiei de 
neconstituţionalitate fiind aceeaşi persoană, a respins 
ca neîntemeiată excepţia invocată, motivând în esenţă 
că este garantat dreptul părinţilor sau a tutorilor de a 

asigura, potrivit propriilor convingeri, educaţia copiilor 
minori a căror răspundere le revine, întrucât, potrivit 
dispoziţiilor legale menţionate, la solicitarea scrisă a 
elevului major, respectiv a părinţilor sau a tutorelui 
legal, elevul poate să nu frecventeze orele de religie. 
Prin urmare, Curtea a constatat că nu sunt încălcate 
dispoziţiile art. 29, alin.1, şi ale art. 32, alin.7, din 
Constituţie cu privire la garantarea învățământului 
religios. Nu este o simplă diferenţă de jurisprudenţă, ci 
este o contradicţie esenţială, care din punct de vedere 
logic lipseşte de autenticitate şi valoare şi, am spune 
noi, de legitimitate Decizia nr. 669/12 noiembrie 2014 a 
Curţii Constituţionale. Este evident că această ultimă 
decizie reprezintă o înfrângere morală a justiţiei 
constituţionale care nu a cunoscut sau nu vrea să 
cunoască realitatea profundă dincolo de 
fenomenalitatea politică sau socială a conştiinţei şi a 
libertăţii. Cu toate acestea, înfrângerea morală a 
justiţiei este o victorie a libertăţii de conştiinţă, pentru 
că o astfel de hotărâre judecătorească a fost, cum 
spune Mântuitorul, „prilej de mărturisire”. În timpul 
care a trecut, majoritatea elevilor sau a părinţilor au 
mărturisit libertatea conştiinţei şi credinţa ortodoxă şi 
au solicitat frecventarea cursurilor de religie; ba mai 
mult, există şi organizaţii ale părinţilor care susţin o 
astfel de iniţiativă. Mărturisirea de credinţă şi, implicit, 
a libertăţii conştiinţei este de fapt confirmarea 
profunzimii omului ca persoană spirituală liberă ce 
depăşeşte, prin voinţa sa, graniţele artificiale sau 
constrângerile impuse uneori vremelnic de hotărârile 
justiţiei ce rămân într-o fenomenalitate şi aparenţă 
lipsită de valoare. 


1 Constantin Noica, Cuvânt împreună despre rostirea 
românească, Ed. Humanitas, Bucureşti, 1996, p. 15. 


2 ca. Jung, Puterea sufletului. Antologie, psihologia 
analitică, Ed. Anima, Bucureşti, 1994, p. 129. 


3 Ibidem, p.133. 


4 Pentru dezvoltări a se vedea Constantin Noica, op. cit., 
pp. 17-35. 


9 Isaia Pustnicul, Cuvântul IV, Filocalia, Vol.XII, Ed. 
Humanitas, Bucureşti, 2009, p. 60. 


6 părintele profesor Dumitru Stăniloaie, Filocalia, Vol. XII, 
op. cit. p. 60. 


7 Părintele Arsenie Boca. Mare Îndrumător de suflete din 
secolul XX, Ed. Teognost, Cluj Napoca, 2002, p. 67. 


8 Ibidem, p. 68. 
9 Ava Dorotei, Învăţături, III, 1, în Filocalia, Vol. X. 


10 Marcu Ascetul, Despre legea duhovnicească, în 200 de 
capete, 186 şi 198. 


11 Preotul profesor Dumitru Stăniloaie, Teologia 
Dogmatică Ortodoxă, vol. |, Editura Institutului Biblic şi de 
Misiune al Bisericii Ortodoxe Române, Bucureşti, 2003, p. 
243. 


12 Cuvioşii Varsanufie şi loan, Scrisori duhovniceşti, 763, 
Filocalia, vol. X. 


13 Publicată în M.Of. nr.59 din 23 ianuarie 2015. 
14 Publicată în M.Of. nr. 388 din 11iunie2012. 


Restituiri Pitești nr. 2/2015 


Studii 


Temerea de multiculturalism 


Istoria recentă ne-a dovedit câ în spaţiul euro- 
atlantic s-a încercat construirea unui model în care 
problema religiei sâ nu mai reprezinte un subiect 
social, în timp ce în Europa de Râsâărit, precum şi în 
mai noile sau mai vechile state balcanice fenomenul 
religios, chiar dacă ţinut sub capac, a înregistrat o 
continuă recrudescenţă. Afluxul de imigranţi sosiți la 
muncă în state precum Franţa, Germania şi Marea 
Britanie a adus cu el o diversitate de minorităţi, limbi şi 
religii diferite cu întregul arsenal de probleme 
cumulative fundamentale în care religia, importată ca o 
componentă a dimensiunii culturale, pare să aibâ un 
rol primordial. Ceea ce pentru statele balcanice 
mâcinate de conflictele post-Război Rece a însemnat 
edificarea unei societăţi deschise bazată pe toleranţă 
şi generozitate politică, iată câ, acum, nu pare să mai 
fie viabil în trei dintre cele mai importante state ale 
Uniunii Europene. O societate care începe să se 
inflameze pe emotivitâţi de factură identitar-religioasâ 
nu mai poate funcţiona în sistem deschis chiar dacă 
Uniunea Europeană a ţinut permanent cont în 
funcţionarea sa de existenţa multiculturalismului şi 
multietnismului paneuropean. 

Franţa şi Germania nu sunt pregâtite să continue 
construcţia unei convieţuiri în multiculturalism, iar lor li 
se alâtură Marea Britanie. Toate trei au declarat eşuat 
proiectul toleranţei în multiculturalitate şi nu se mai 
arată dispuse sâ continue aplicarea modelului unei 
construcţii statale multiculturale. Preşedintele Franţei, 
Nicolas Sarkozy, a declarat în timpul mandatului sâu 
că nu-şi „doreşte o societate în care comunităţile 
coexistă una alâturi de cealaltă”, în timp ce premierul 
britanic David Cameron declara, pe 5 februarie 2011, 
la Munchen, câ „doctrina multiculturalismului de stat 
care încurajează diferitele culturi să trâiască separat a 
eşuat”. Acelaşi lucru l-a declarat, încâ din octombrie 
2010, Angela Merkel, care anunţa câ „modelul unei 
Germanii culturale, unde coexistă armonios diferite 
culturi a eşuat total”. 

Pare începutul unei deconstrucţii sau consolidarea 
celei deja existente pe noi principii? Uniunea 
Europeană este o construcţie sedimentată pe unitatea 
în diversitate. 

Dar după declaraţiile celor trei lideri politici, 
comunităţile minoritare din aceste state pare câ vor fi 
nevoite să accepte renunţarea la propria identitate, 
prin renunţarea la propria cultură, adică la limbă, 
religie, tradiţie, obiceiuri, istorie şi valori ca trâsâturi ale 
identităţii şi să accepte, în timp, asimilarea. „Adevârul 
este că în democraţiile noastre ne preocupâm de cel 
care vine şi nu ne preocupâm suficient de identitatea 
ţării care îl găzduieşte”, afirma preşedintele francez 
Sarkozy într-o intervenţie pe canalul de televiziune 

TF1 şi a continuat cu un avertisment „compatrioţii 
noştri musulmani trebuie să poată trâi şi practica religia 
lor ca orice alt compatriot dar nu pot acţiona decât ca 
un islam al Franţei şi nu ca un islam în Franţa”. 

Chiar dacă noţiunea, în ansamblul ei, ar putea să 
vizeze toate comunităţile minoritare din aceste state, 
referirea se dovedeşte expresă la musulmani şi vine 
într-un moment de radicalizare a instabilității politice 
din lumea arabă aflată într-un proces de reaşezare 
politică, dar şi pe fondul accenturârii extremismului 
islamic. „Sincer avem nevoie mult mai puţin de această 
toleranţă pasivă din ultimii ani”, a spus la rândul sâu 
Cameron. Premierul britanic s-a dovedit mult mai 
radical în discursul sâu. „Musulmanii britanici trebuie 
să adere la valorile principale de libertate şi egalitate 
(...). Membrii tuturor religiilor trebuie să se integreze în 
societatea mai largă şi să accepte valorile ei 
fundamentale”. El a avertizat că „imigranții trebuie să 
vorbească limba engleză şi câ toate şcolile predau 
copiilor elementele unei culturi şi ale unui program 
comun”. De asemenea, a cerut ca opiniile extremiste 
să fie înfruntate activ şi a avertizat că toate 
organizaţiile şi grupările care nu vor promova valorile 
britanice nu vor mai primi fonduri de la buget şi nu vor 
mai putea sâ coopereze cu statul. 

Angela Merkel s-a limitat la un discurs exclusiv 
politic şi mai puţin de fond, mesajul chiar dacă 
neradicalizat, a fost acelaşi, fiind transmis mai mult sub 
presiunea CDU şi a partenerilor politici. Preşedintele 
german, Christian Wulff, recunoaştea Islamul ca parte 
a Germaniei, alături de Creştinism şi ludaism; dar cu 
toate acestea, lideri politici precum Horst Seehofer de 
la CSU susțineau câ „imigranţilor din culturi diferite 
precum Turcia şi ţările arabe le este cel mai greu să se 
integreze”. 

Riscul apariţiei unor conflicte de natură culturală în 
mijlocul unei civilizaţii devine evident în urma abordării 
unor asemenea poziţii. lată că astfel de semnale date 
dinspre statele cu democraţii bine consolidate ar putea 
determina ca Uniunea Europeană, în ansamblul sâu, 
să reconsidere problematica etnică şi religioasă şi să o 
abordeze ca pe un fenomen ce necesită o 
reconsiderare, deoarece acum pare sâ devină un 
factor de menţinere a stării de tensiune şi chiar de 
conflict în stat. Modul în care interacționează grupurile 
etnic- religioase în spaţiul statal, comportamentul 
acestora pot afecta securitatea naţională a statelor 
membre şi, implicit, pe cea regională. Principiile şi 
valorile fundamentale nu sunt însă nicicum afectate în 
aceste discursuri şi măsuri. Ele reprezintă o invitaţie la 
conduită democratică, prin respingerea 
multiculturalismului, însă cu respectarea limitată, de 
această dată, a drepturilor minorităţilor. Rămâne de 

văzut cum va reacţiona OSCE şi Consiliul Europei, 
dacă aceste declaraţii vor fi transpuse în acte 
normative interne şi în ce mâsură documentele 
fundamentale privind drepturile persoanelor aparţinând 
minorităţilor naţionale, nondiscriminarea, utilizarea 
limbilor minorităţilor şi educaţia minorităţilor, Convenţia 
Europeană a Drepturilor Omului şi Libertâţilor 
Fundamentale, Convenţia Cadru pentru Protecţia 
Minorităţilor Naţionale şi Tratatul asupra Uniunii 
Europene vor suporta în viitor modificări. 

De cealaltă parte, spaţiul ex-iugoslav, reconfigurat în 
noile state care şi-au declarat independenţa la finele 
secolului trecut, se caracterizează prin 
multiculturalitate şi multietnie. Precum o oglindă spartă 
în ale cărei cioburi se multiplică aceeaşi imagine, 
aceste atribute au fost preluate tale quale de la fosta 
Federație de majoritatea tinerelor democraţii 
balcanice, constituind pentru ele o problematică 
majoră în plan socio-politic. Caracterul multicultural şi 
multietnic al statelor balcanice nu reprezintă o noutate 
apârută în perioada post-Râzboi Rece, ci este o 
constantă a îndelungatei istorii a regiunii, ce se 
manifestă acum într-un nou context geo-strategic. 
Cetâţenii statelor desprinse din fostul spaţiu iugoslav 
se consideră mult mai apropiaţi de originile lor etnice 
atunci când îşi definesc noua identitate, motiv pentru 
care chestiunile de ordin intern şi extern legate de 
această apartenenţă etnică se află în prim-plan. 

Politica pentru minorităţi a statelor balcanice este 
prezumată a se construi pe caracteristicile a ceea ce 
se cheamă societatea deschisă, în sensul definit de 


Karl Popperi, adică o societate caracterizată de 
raţionalism critic, libertate individuală şi toleranţă. În 
ansamblul noii arhitecturi regionale, o astfel de 
societate deschisă se află în plin proces de construcţie, 
succedând unor implozii multiple şi fiind obligată sâ se 
delimiteze prin frontiere schimbătoare şi destul de 
porozive. Chiar dacă libertăţile individuale au fost 
definite, de regulă, după încheierea conflictelor, 
toleranța în aceste societăţi este încă limitată. Criteriile 
pe care se fundamenteazâ politica Uniunii Europene 
față de minoritățile ţărilor balcanice sunt diferite de 
generozitatea societăţilor deschise. De pildă, în 
perioada conflictelor din zonă, Uniunea Europeană a 
asigurat persoanelor din spaţiul ex-iugoslav statut de 
refugiaţi cu protecţie temporară, dar sub condiţia de a 
se reîntoarce în țară când situaţia permite. Directiva 
2004/83/CE a Consiliului European din 29 aprilie 2004 
privind acordarea statutului de refugiat preciza 
condiţiile care trebuie îndeplinite de resortisanţii ţărilor 
terţe, pentru a putea solicita statutul de refugiat într-un 
stat membru al Uniunii Europene. Documentul prevede 
şi pierderea calităţii de refugiat atunci când 
circumstanţele în urma cârora această calitate fusese 


recunoscută au încetat să mai existe2. 
Abordarea Uniunii Europene subliniază realitatea câ 
o societate/regiune inflamată de pasiuni şi bazată pe 

emotivitâţi de ordin identitar nu este pregâtită să 
funcţioneze în sistem deschis, în întreg spaţiul 
european comunitar, chiar dacă funcţionarea proprie a 
acestui spaţiu a ţinut seama de existenţa 
multiculturalismului şi multietnismului paneuropean, 
fiind concepută în spiritul unităţii în diversitate. Noul 
aranjament geostrategic din Balcani este caracterizat 
printr-un pluralism etnic şi religios aflat în proces de 
reaşezare nu numai conceptuală, ci mai ales 
societală. 

Ideea pluralismului a apărut încă din secolul XVII, în 
urma războaielor religioase şi este legată conceptual 


de toleranţă3, pentru că pluralismul presupune 
toleranţă. Prin pluralism se poate afirma propria 
valoare, în timp ce prin toleranţă se respectă valorile 
celorlalţi, deci se afirmă diversitatea. Pluralismul de 
credinţă în regiunea balcanică post-Râăzboi Rece este 
complementar şi indisolubil legat de multiculturalitatea 
acestui spaţiu, în care se îmbină trecutul istoric comun. 
Varietatea, schimbarea, mobilitatea culturilor se 
cuantifică în criterii de valoare şi se afirmă prin 
toleranţă, ceea ce conduce la necesitatea de a 
respecta  multiculturalismul din spaţiul balcanic 
contemporan şi de a stabiliza pacea interculturală. 
Pluralismul cultural şi etnic s-a repercutat, în toţi aceşti 
ani, în interesele conflictuale ale uneia sau alteia dintre 
grupările etnice din fosta lugoslavie numai atunci când 
principiile toleranţei au fost puse între paranteze. 
Conflictele etnic-religioase şi identitare au fost 
justificate prin nevoia grupurilor minoritare de a-şi 
revendica drepturile civile în statele nou apârute, deşi 
“ceea ce trebuie să cerem statului este nu doar 


protecţia noastră, ci şi a celorlalţi”, spunea Popper. 
Diferenţierile etnic-religioase au avut multă vreme o 
geometrie variabilă, întrucât mişcările migraţioniste ale 
miilor de refugiaţi, victime ale acestor războaie, au 
condus la schimbarea permanentă a compoziţiei etnic- 
religioase şi a raporturilor minoritate-majoritate între 
frontierele noilor state, cu consecinţe transfrontaliere. 
Situaţia a condus la reconfigurarea continuă a 
pluralismului etnic, religios şi cultural şi la nevoia unei 
recunoaşteri reciproce pentru a stabiliza regiunea. 
Premisa stabilizării a fost, în toate cazurile, absenţa 
revendicârilor alternative cu infuzii de superioritate şi 
de ignorare vecină cu exclusivismul radical. Identitatea 
are nevoie de respect şi recunoaştere reciprocă, iar 
multiculturalismul nu poate fi secesionist, ci, 
dimpotrivă, un contributor important la realizarea 
oricărui proiect comun. 

Politicul a influenţat puternic comportamentul 
tolerant şi deschis  pluralismului al cetâţenilor, 
deoarece a vizat dezvoltarea conştiinţei şi a 
activismului în rândul comunităţilor etnice şi religioase, 
mai ales pe fondul apariţiei şi dezvoltării pluralismului 
democratic. În sens invers, interesele etnice au crescut 
în intensitate, afectând serios, la rândul lor, politicile pe 

toate planurile. Grupurile etnice şi comunităţile 
naţionale din Balcani sunt asemânâtoare după criteriul 
identitar, de limbă şi istorie comună şi de  trâsâturi 
culturale comune. Identitatea etnică şi naţională sunt 
dobândite şi au caracteristici diferite. Cea dintâi este 
folosită ca instrument politic în obţinerea dreptului la 
autodeterminare, se regâseşte şi într-un anumit 
context cultural şi are caracteristici extrateritoriale. 
Comunitâţile naţionale, în schimb, sunt teritorializate şi 
îşi revendică o patrie care, în cazul noilor structuri 
statale ale spaţiului balcanic post-Râzboi Rece, şi-a 
menţinut, în linii mari, teritoriul şi a fost recunoscută 
internaţional. În interiorul acestor comunitâţi regăsim 
grupurile multietnice, distincte, cu un statut special de 
constituenți ai diversităţii culturale. 

Grupurile multietnice sunt un rezultat al fenomenului 
imigraţionist, în timp ce comunităţile naţionale sunt 
doar rezultatul schimbării frontierelor. De regulă, 
destrămările statale petrecute de-a lungul istoriei 
(destrămarea Imperiului Austro-Ungar, a Imperiului 
Otoman sau, de dată recentă, disoluția Iugoslaviei) au 
condus la formarea comunităţilor minoritare naţionale 
în cadrul noilor entitâţi politice şi au contribuit la 
formarea unui spaţiu multietnic eterogen. În Balcani, 
comunităţile multietnice minoritare trâiesc fie de-a 
lungul graniţei unui stat în care majoritatea naţională 
este conducătoare, fie în interiorul statului, grupate şi 
înconjurate de majoritari, fie risipite eterogen printre 
majoritari. Experienţa conflictelor post-Război Rece 
din fostul spaţiu iugoslav ne demonstrează faptul că 
acolo unde minoritatea etnică a fost omogenă şi 
grupată s-a ajuns până la revendicarea autoguvernării 
locale, în timp ce minoritâţile risipite pe cuprinsul unui 
teritoriu şi-au exprimat mai mult revendicări legate de 
autonomia culturală şi prezenţa în actul de decizie 
administrativ-guvernamentală. Acolo unde grupul 
minoritar etnic trăieşte la frontiera cu statul în care 
aceeaşi etnie reprezintă majoritatea constituită în 
comunitate naţională, deja se revendică dreptul la 
autonomie, autodeterminare şi chiar independenţă. 
Concludent pentru această situaţie este cazul 
provinciei Kosovo şi minoritatea musulmană din spaţiul 
fostei Iugoslavii. Totuşi, presiunile cele mai mari 
exercitate de grupurile etnice asupra majorităţii care 
are puterea de decizie politică se referă la folosirea 
limbii materne ca mijloc de comunicare cu autorităţile 
majoritare şi de predare în şcolile unde învaţă etnicii 
minoritari, precum şi la acordarea dreptului de a 
participa la actul de decizie politică. Republica 
Macedonia, în urma încheierii Acordului de la Ohrid, 
reprezintă un exemplu de reconciliere multietnică din 
această perspectivă. 

Evenimentele politice petrecute în ultimii ani 
confirmă faptul că în compozitul multietnic şi 
multicultural balcanic cel mai bine se face auzită vocea 
grupului etnic albanez de religie musulmană, deşi 

fiecare grupare etnică le consideră pe celelalte ca fiind 
mai arogante. Componenţa etnic-religioasă nu 
corespunde graniţelor oficiale, fapt ce favorizează 
apariţia şi proliferarea fenomenelor de intoleranţă, 
şovinism şi xenofobie, într-un spaţiu transnaţional ce 
cuprinde nord-estul Greciei (Tracia occidentală) — 
unde trâiesc un numâr important de etnici musulmani; 
nord-vestul Macedoniei şi Greciei, Kosovo, sud-estul 
Serbiei şi sudul Muntenegrului — unde majoritatea 


populaţiei este de etnie albaneză; Bosnia 
-Herţegovina, unde persistă riscul radicalizării 
opţiunilor islamice ale comunităţii musulmane. 


Dimensiunea întregului ansamblu de conflicte 
regionale se reflectă în gradul ridicat de complexitate 
şi influenţează priorităţile în actul de decizie politică. 
Pentru statele balcanice formate ulterior dizolvării 
lugoslaviei, politica naţională întâmpină obstacole şi 
rezistenţă din partea grupurilor etnice, dar este şi 
puternic influenţată de acestea pe fondul pluralismului 
şi multiculturalismului asimilat. În acest spaţiu, nu se 
poate vorbi despre interes naţional, fâră să fie afectat 
interesul unuia sau altuia dintre grupurile etnice. În 
plus, este dificil să te afli în „apârarea” unuia, fârâ sâ-l 
discriminezi pe celălalt. 


1 Sir Karl Raimund Popper (1902-1994) este considerat 
unul din cei mai mari filozofi ai ştiinţei sec. XX, susţinător al 
ideii unei societăţi deschise şi fondatorul raționalismului critic 
împotriva determinismului istoric. 


2 Principalii promotori ai politicilor în domeniul minorităţilor 
etnice din Europa Centrală şi de Est, în perioada post- 
Război Rece, sunt OSCE (Organizaţia pentru Securitate şi 
Cooperare în Europa) şi Consiliul Europei. În acest scop, a 
fost creată instituția Înaltului Comisar pentru Minorităţi 
Naţionale. Cele mai importante documente prin care este 
reglementată protecţia minorităţilor sunt: Actul final de la 
Helsinki (1975) — prin care drepturile omului devin subiect 
legitim şi o preocupare a tuturor statelor membre ale OSCE; 
Documentul Conferinţei de la Copenhaga asupra 
dimensiunii umanitare a OSCE, care cuprinde un set de 
norme privind drepturile persoanelor aparţinând minorităţilor 
naţionale, non-discriminarea, utilizarea limbilor minorităţilor 
şi educaţia minorităţilor; Convenţia Europeană a Drepturilor 
Omului şi  Libertăţilor Fundamentale (1950), Carta 
Europeană a Limbilor Minoritare şi Regionale (1992), la care 
a fost adăugată Recomandarea 1201 cu protocolul adiţional 
intrată în vigoare în 1998; Convenţia Cadru pentru Protecţia 
Minorităţilor Naţionale (1994); Tratatul asupra Uniunii 
Europene, art. 13. 

3 Vezi “Arepagitica” de Milton (1644), “Epistola de 
toletantia” de Locke (1689) sau “Trait& sur la tolerance” de 
Voltaire (1763) 


4 Karl Popper, The Open Society and its enemies, vol. |l, 
(Ed Routledge, Taylor and Francis Group, 1971), pp.108- 
109. 

Învăţământul din Pitești în perioada 
interbelică (1918-1939) 


Corpul profesoral piteștean în perioada 
interbelică: statut profesional și social, norme 
didactice și salarizare. În perioada interbelică, 
posibilităţile financiare ale unor școli din Pitești fiind 
reduse, conducerile instituțiilor de învățământ înaintau 
adrese către Ministerul Instrucțiunii Publice pentru a 
finanța plata salariilor unor angajaţi. O astfel de situație 
s-a înregistrat la Școala de Arte și Meserii din Pitești 
când, pe data de 2 martie 1934, directorul ruga 
ministerul de resort să suporte salariile maeștrilor 
Haralambie Florescu și Stan loniţă, deoarece 
"fondurile Comitetului nu pot suporta aceste salarii fără 


să se resimiă însuși mersul școlii...”]. La 24 octombrie 
1934, Comitetul Școlar al instituției de învățământ 
informa Ministerul Instrucțiunii Publice asupra faptului 
că se află în imposibilitatea de a plăti personalul 
didactic pentru clasa a III-a divizionară, nou înfiinţată, 
în anul 1934, la școlile de profil, prin Ordinul 
Ministerului, Direcţia Învățământului Profesional. 
Situaţii similare se înregistrau și în ceea ce privește 
unele ore de religie și limba română, precum și cu un 


post administrativ şi unul servitor2. În finalul procesului 
verbal, Comitetul Școlar ce îl avea ca președinte pe 
preotul |. Postelnicescu mai preciza că "veniturile 
acestui Comitet sunt foarte reduse, deoarece la 
această școală clasele sunt cu copii de oameni 


sărmani, mulţi având drept legal de scutiri de taxe”3. 
În anul 1934, un secretar de școală cu o vechime de 
25 de ani ca funcţionar de stat era remunerat cu un 
salariu de 3.650 de lei brut, din care, în urma reţinerilor 
de asigurări și impozite, rezulta un salariu de 3.554 de 
lei net. La 1 ianuarie 1934, loan Milici, maestru lăcătuș 
la Școala de Arte și Meserii din Pitești, avea un salariu 


de bază de 1.000 de lei?. 
In cazul orelor predate, acestea erau de două tipuri: 


bugetare și extrabugetare”. În cadrul școlilor din 
Pitești, au fost încadraţi și profesori suplinitori care au 
predat ore la materii diferite. Mihail Nanu, profesor 


licenţiat în litere și filosofie6, a predat 15 ore de istorie 
în perioada 1 septembrie 1927-31 august 1928, în 


cadrul Școlii Normale de Băieți din Pitești”; în timp ce 
în intervalul 1 septembrie 1928-31 august 1929 a 
predat 20 de ore de limba română în cadrul Școlii 


Comerciale de tip "E” din Pitești8. Profira Mihalache, 
maestră titulară de croitorie la cursul preparator în 
cadrul Școlii profesionale de fete din Pitești, beneficia 


de gradație în anul 19349. 
In conformitate cu legislaţia în vigoare, directoarea 
Smaranda Bekiș ţinea o evidenţă lunară asupra 

prof. drd. Constantin VĂRĂȘCANU 


frecvenţei profesorilor la ore, consemnând numărul 


absenţelor motivate și nemoltivate (anexa 110). 
Statistica pe lunile decembrie 1921 și ianuarie 1922 
cuprindea și justificările pentru care profesorii nu se 
prezentaseră la școală, dintre care menţionăm: 
„afaceri familiale”,  „bolnavă”, „concediu petru 
căsătorie”. În cazul în care orele nu erau suplinite de 


alţi colegi, se reținea din salariu valoarea orelor 


neefectuate 11. 

Începând cu statul de plată al lunii aprilie 1922, 
figurează ca profesor la Școala Secundară de Fete 
Pitești și Angela Petrescu, profesoară la disciplina 


Gospodărie, având o normă de 7 ore pe săptămână 12. 
Într-o adresă datată 29 iunie 1922 și înaintată 
Ministerului Instrucțiunii și Cultelor de către Comitetul 
Școlar al Școlii Secundare de Fete Pitești, se solicita 
amânarea prezentării gestiunii financiare a școlii până 
în luna septembrie a aceluiași an. Până în luna 
respectivă, când se împlineau 12 luni de existenţă a 
instituției de învăţământ (deschisă la 18 septembrie 
1912), gestiunea financiară putea fi supusă aprobării 
adunării generale. În finalul adresei, se precizau și alte 
motive bine întemeiate ale întârzierii: "Suntem în 
primul an de existenţă și a trebuit să întâmpinăm multe 
dificultăţi, dar ţinem să ni se verifice activitatea în toate 
direcţiile pentru a corespunde menirii mari ce are 


școala noastră” 13. 

În anul școlar 1922-1923, Școala Secundară de 
Fete gradul Il din Pitești a funcţionat cu un număr de 
șase clase: 4 clase la cursul inferior și 2 clase la cursul 
superior. O parte dintre cadrele didactice au provenit 
de la Liceul de Băieți (5 profesori), Școala Normală de 
Fete și Școala Profesională. Având în vedere că în 
anul școlar 1923-1924 școala urma să aibă și clasa a 
VIl-a, suma de 144.000 de lei prevăzută în bugetul 
Ministerului Instrucțiunii Publice pentru plata cadrelor 


didactice se dovedea insuficientă (anexa 214). În 
consecinţă, în luna iulie a anului 1923, conducerea 
instituției de învăţământ solicita ministerului de resort 


suplimentarea bugetului 15. Din documentele de 
arhivă, rezultă faptul că problemele financiare legate 
de acoperirea salariilor au continuat să existe, în luna 
septembrie, conducerea școlii adresând următoarea 
notă Inspectoratului Școlar din Pitești: "Domnule 
Inspector, Am onoare a vă aduce la cunoștință că 
administraţia financiară refuză să ne achite salariile pe 
luna septembrie a.c., fiindcă pe lunile aprilie și mai ne- 
a achitat pe bază de ştate, fără ordonanţă (...). Vă rog, 
a interveni, să ni se trimită aceste ordonanţe”. 

Buna administrare a școlii pe parcursul anului școlar 
1921-1922 a condus însă la un excedent bugetar mai 
mare decât cel prevăzut în proiectul de buget iniţial 


(anexa 317). A fost vorba de suma de 41.964,15 lei, 
fapt datorat în primul rând obţinerii unor donații și 


venituri neprevăzute 18. 

Așa se face că pe data de 1 octombrie 1922, în 
urma verificării documentelor contabile ale Școlii 
Secundare de Fete Pitești, cenzorii Comitetului Școlar 
au constatai că veniturile totale ale instituţiei în 
perioada 1921-1922 s-au ridicat la suma de 183.221, 


iar cheltuielile la suma de 141.256,85 lei!9 


(anexa 420). 

Remuneraţia dascălilor varia de la suma de 94 de 
lei până la cea de 1.419 lei, criteriul principal fiind 
numărul de ore pe care fiecare cadru didactic îl avea 
în școală. Directoarea Bekiş Popovici, pe lângă suma 
de 357 de lei primită pentru munca la catedră în 
calitate de profesor de limba franceză, încasa și suma 
de 1.034 de lei pentru activitatea de administrare a 
instituţiei de învăţământ. Profesorii primeau un "spor 
de scumpete” (300 de lei), iar cei ce locuiau cu chirie 
primeau o a numită sumă de bani ce varia ca valoare 
(51 lei, 154 lei, 63 lei). Salariile întregului personal 
didactic și administrativ al școlii se ridicau la suma de 
7.973 lei”. 

În luna septembrie a anului 1922, comparativ cu 
luna februarie a aceluiași an, în ștatele de plată ale 
Școlii Secundare de Fete Pitești, numărul de crade 
didactice a crescut de la 11 la 20. Numele noi de 
profesori sunt următoarele: Preotul Postelnicescu- 
Limba Română; G. Buzescu- Germană; St. 
Tatomirescu- Limba Română; Zamfira Stamatescu- 
Științe Naturale; Constanţa Sevastos, D. Ghimpa- 
Științe Fizico-Chimice; Fr. Cheresteni-Fizică; Niculina 
lonescu- Muzică; Lucia Rădulescu- Lucru; E. 
Arsenescu- Lucru; Maria Gheorghiu- Lucru; Maria 
Alexandru- Desen și Caligrafie; Elena Vintilescu- 
Gospodărie. Pe fondul crizei economice, de la data 
de 1 ianuarie 1931, a fost aplicată legea privind 
încetarea plății gradaţiei către cadrele didactice* 


(anexa 524), 

Examenul de Bacalaureat și de absolvire a 
cursului superior al liceului: organizare și 
rezultate. Nivelul de pregătire a elevilor în perioada 
interbelică poate fi urmărit și prin analizarea 
rezultatelor înregistrate la examenele de Bacalaureat. 
Spre exemplu, în sesiunea iunie 1934, la Comisia de 
Bacalaureat nr. 23, organizată în cadrul Liceului de 
Băieți „|. C. Brătianu” din Pitești, s-au înscris 79 de 
candidați, dintre care s-au prezentat 72 la lucrările 
scrise. După probele scrise, au fost declaraţi admiși 59 
de candidaţi (9 vechi și 50 din anul respectiv). În urma 
examinării orale, au fost declaraţi admiși 34 de 
candidaţi (2 vechi și 32 din anul respectiv)” 


(anexa 626). 

Taxa de susţinere a examenului de Bacalaureat era 
de 1.200 de lei pentru fiecare elev, însă unii candidați 
au beneficiat de o reducere a taxei, în timp ce alţii au 
primit scutire integrală de la plata acesteia. Suma 
totală încasată de la candidaţii înscriși la Comisia nr. 


23 din Pitești s-a ridicat la 66.000 de lei27. Profesorii 
care au făcut parte din Comisia nr. 23 de organizare a 
examenului de Bacalaureat în cadrul Liceului „|. C. 
Brătianu” au fost remunerațţi astfel: St. Minovici, 
profesor univeristar și președintele comisiei și profesor 
examinator la Științe Fizico-Chimice: 9.620 de lei; D. 
Sălcianu - Limba Română: 7.204 lei; A. Holban - Limba 
Franceză: 6.524 lei; Al. Bogdan - Filosofie: 6.524 lei; 
Aristide Popovici - Istorie: 6.604 lei; T. Biju - Geografie: 
6.524 lei; Al. Stancu- Matematică: 6.604 lei; P. 
Drăgoiescu- Latină: 6.524 lei; |. Marinescu- secretar: 


3.279 lei28. 

Proba scrisă la Limba Română a fost susținută pe 
data de 25 iunie 1934, candidaţii au fost introduși în 
trei săli ale Liceului „I.C. Brătianu”, fiecare în câte o 
bancă. Subiectele au fost scrise pe tablă, elevii putând 
opta pentru un subiect din următoarele trei: 1. 
Conștiinţa naţională în literatura noastră veche; 2. 
Trecutul ca izvor de inspiraţie în literatura română 
modernă; 3. De la comedia lui Alecsandri la comedia 
lui Caragiale. Candidaţii au fost supravegheați de 
membrii comisiei și inspectaţi de președintele 
acesteia29. Proba de limba franceză sau germană, la 
alegere, s-a susţinut pe data de 26 iunie 1934. 
Profesorii din comisie au elaborat mai multe subiecte, 
dintre care s-au ales doar două pentru fiecare limbă 
modernă în parte. Subiectele au constat din câte două 
texte la prima vedere pe care elevii trebuiau să le 
traducă fie în franceză, fie în germană, în funcţie de 


opțiunea fiecăruia30. La proba de Limba Latină, 
subiectul a cuprins un text de 8 rânduri din lucrarea 
„De bello galico”, cartea a VIl-a, capitolul LIX. La 
disciplina Matematică, candidaţilor li s-a oferit 
posibilitatea de a trage la sorţi din mai multe subiecte. 
Subiectul extras a constat dintr-o problemă de 
geometrie cu trei cerințe. Ca și la probele anterioare, 
subiectele au fost scrise pe tablă, iar candidaţii 


supravegheați de membrii comisiei31. Susținerea 
probei orale a început în după amiaza zilei de 29 
iunie32. 

Cea de-a doua sesiune a examenului de 
Bacalaureat din anul 1934 s-a susţinut în luna 
septembrie. În cadrului liceului „I.C. Brătianu” s-a 
format Comisia de Bacalaureat nr. 15, prezidată, ca și 
în sesiunea din iunie, de profesorul universitar St. 
Minovici, examinator la disciplina de Științe Fizico- 


Chimice33. La sesiunea din toamnă s-au înscris 80 de 
candidaţi, proveniţi de la Liceul de Băieți din 
Câmpulung Muscel, Liceul de Fete din Câmpulung 
Muscel, Liceul de Băieți „I.C. Brătianu” din Pitești, 
Liceul de Fete din Pitești. Taxa de susținere a 

examenului a rămas aceeași ca în sesiunea din vară, 


1.200 de lei3%. Majoritatea notelor obţinute de către 
candidaţi au fost de 5,6 și 7; rezultatele de 8,9 și 10 


fiind foarte puține35. În numeroase cazuri, părinții 
adresau cereri către Ministerul Instrucțiunii pentru a 
obţine dispense de vârstă pentru fiicele lor care doreau 
să se înscrie la unele instituții de învățământ din Pitești. 
Pe data de 19 iulie 1924, Maria Popescu, din comuna 
Lăuntele de Jos, județul Argeș, mama elevei Luca 
Elena, absolventă a 4 clase primare la o școală 
generală din orașul Drăgășani, solicita „dispensa 
cerută de lege”, deoarece fiica sa nu împlinea la 1 
septembrie 1924 decât vârsta de 12 ani, 3 luni și 15 
zile. În rezoluția pusă de minister pe solicitarea 
respectivă s-a decis: „la latitudinea Comisiei, dacă 


copila este bine dezvoltată”36. De asemenea, Eugenia 
Bădulescu din comuna Popești-Palanga, judeţul 
Teleorman, solicita Ministerului Instrucţiei o dispensă 
de vârstă de 1 an şi patru luni pentru fiica sa Bădulescu 
Teodora, născută pe data de 13 ianuarie 1913. 
Dispensa de vârstă îi era necesară elevei pentru a se 


înscrie la concursul de admitere la Școala Normală de 


Fete din Pitești pentru anul școlar 1924-192537. 

În luna iunie a anului 1922, în cadrul Liceului de 
Băieți „|. C. Brătianu” din Pitești, s-a susţinut examenul 
pentru absolvirea cursului superior și al celui inferior al 
liceului. Comisiile au avut ca preşedinte pe profesorul 
N. Brânzeu, respectiv M.D. Preoţescu. Examenele 
pentru absolvirea cursului superior al liceului au fost 
susţinute de 32 de elevi la următoarele disciline: Ştiinţe 
Fizico-Chimice, Limba Franceză sau Germană (21 
iunie), Limba Română, Matematică și Limba Latină (22 
iunie) și Disertaţia (23 iunie). Evaluarea lucrărilor 
candidaţilor s-a realizat de către comisii prin utilizarea 
calificativelor: insuficient (ins.), rău, suficient (s.), bine 


(b.), foarte bine (f.b.)88. 

Examenele pentru absolvirea cursului inferior al 
liceului au fost susținute pe datele de 21 și 22 iunie de 
către două serii de elevi: A și B. Din seria A au făcut 
parte 36 de elevi, în timp ce din seria B, 32 de elevi. 
Probele de examen au fost următoarele: Limba 
Română, Franceză, Matematică și Proba orală. Ca și 
în cazul examenului de absolvire a ciclului superior, 
elevii din ciclul inferior au fost evaluaţi, primind 
calificative. De meţionat faptul că niciun elev nu a 
primit calificativul „rău”, doar doi candidaţi, unul din 
seria A, iar celălalt din seria B, au obținut un singur 
calificat de „insuficient” la proba de Matematică. 

Pe data de 21 iunie, la disciplina Matematică, 
problema a avut următorul enunţ: „un con circular 
drept are înălțimea de 60 de cm, iar baza de 25 cm. Să 
se calculeze: |. Suprafaţa laterală; II. Suprafaţa 
schemei făcută printr-un plan paralel cu baza la 
distanța de 12 cm de la vârf; III. Suprafaţa laterală a 
trunchiului de con rezultat”. La Limba Franceză, 

subiectul a constat din traducerea în limba română a 
20 de rânduri din lecţia „La Histoire de la Guerre 1914- 
1918”. Pe data de 22 iunie s-a susţinut examenul oral 
de absolvire a ciclului inferior al liceului, la acesta 


participând un număr de 34 de elevi39. Regulamentele 
școlare în vigoare prevedeau ca în cazul în care un 
elev obținea doar la una dintre discipline calificativul 
„insuficient”, acesta primea dreptul să susţină din nou 


examenul în sesiunea din septembrie40. Precizăm 
faptul că și în sesiunea susținută în septembrie 1922 
pentru absolvirea ciclului inferior al Liceului „I.C. 
Brătianu”, seriile A şi B, au existat cazuri de elevi care 
nu au reșit să promoveze, unii dintre aceştia primind 


calificative de insuficient” sau chiar „rău”"41. În ceea 
ce privește clasele particulare din cadrul Liceului „I.C. 
Brătianu”, din anul școlar 1921-1922, documentele de 
arhivă ne oferă date relativ generoase referitoare la 
rezultatele școlare la diferite materii. Din consultarea 
cataloagelor, rezultă faptul că majoritatea notelor era 
de 5,6,7; foarte rar 8,9 și 1042. 

Pentru a se putea înscrie la universităţi, absolvenții 
liceelor aveau obligaţia de a promova examenul de 
bacalaureat susţinut în fața unei comisii formate din 8 
membri, având în frunte un profesor conferenţiar 
universitar, ori un fost inspector general al 
învățământului secundar. Examenul consta din probe 
scrise (eliminatorii) și orale. Cele scrise se susțineau la 
limba și literatura română, limba franceză și la limba 
latină sau matematici (în funcţie de profilul urmat de 
elev pe clasa a VIII-a). Probele orale cuprindeau: limba 
și literatura română; istoria românilor cu  instrucţia 
civică; geografia României; filosofia, psihologia sau 
logica; limba și literatura franceză; latina sau 
matematicile (în funcţie de profil); una dintre cele două 
materii desemnate de minister: științele naturale sau 


cele fizico-chimice43. Despre rigoarea și seriozitatea 
examenului de bacalaureat ne vorbesc datele privind 
gradul de promovabilitate, care nu lasă nicio urmă de 
echivoc:  1934= 46,11%; 1935=31,72%; 
1936=51,14;1937-47,21%44. 

În luna iulie 1941, lon E. Alexandrescu, învățător 
gradul |, licenţiat în litere și filosofie, încadrat la Școala 
Primară de Băieți nr. 1 Pitești, solicita numirea în postul 
de inspector școlar al judeţului Argeș. Din ordinul 
Direcţiei Învățământului Primar- Normal a Ministerului 


Instrucţiei, Educaţiei, Culturii și Artelor45, cercetând 
„discret” situaţia învățătorului menţionat, inspectorul 
lon Nicolaescu constata faptul că acesta era „unul 
dintre cei mai buni învăţători ai județului”. Fiind un „om 
muncitor, serios și preocupat numai de bunul mers al 
școalei”, inspectorul general îl recomanda pentru 
ocuparea unuia dintre posturile de inspectori ai 


județului Argeș46. 

Prin nota din 12 august 1941 adresată de 
Inspectoratul Regiunii V Școlară Craiova, Ministerului 
Instrucțiunii, se făceau aprecieri cu privire la activitatea 
lui Petre Dumitrescu, inspectorul școlar al judeţului 
Argeș, și Gheorghe Florescu, subinspector. În 
document se aprecia că: „Amândoi au reușit la 
examenul din 1938 pentru organe de control. În urma 
informaţiilor culese și a constatărilor personale, ne-am 
format convingerea că activitatea ce desfășoară sus 
numiții este pe linia cerută de bunul mers al 
învățământului și, până acum, n-am observat lipsă de 
obiectivitate în aprecierile și propunerile ce au făcut. S- 
au străduit și au reușit să înlăture toate motivele care 
au contribuit în trecut ca sentimentul de solidaritate 
profesională să cedeze foarte mult în acest judeţ 
ambițiilor personale.”. În continuarea documentului se 
considera că în interesul învățământului domnul Petre 
Dumitrescu trebuia menţinut în funcţia de inspector 
judeţean. În cele din urmă, la propunerile 
Inspectoratului Regiunii V Școlară Craiova, Ministerul 
Instrucțiunii a revocat din funcţii doi subinspectori 
școlari: Petre F. lonescu, subinspector la Plasa Argeș, 


și N. Petcu, subinspector la Plasa Oltul47. 
Activităţile extrașcolare. Ziua Unirii Principatelor 
Române (24 ianuarie) era marcată în școlile din orașul 
Pitești prin diferite manifestări. Spre exemplu, data de 
24 ianuarie a anului 1923 a fost sărbătorită în orașul 
Pitești printr-un „te deum” la care au participat 
reprezentanţii autorităţilor civile și militare locale, în 

timp ce școlile au organizat un program artistic comun 


în sala Teatrului Comunal Local48. Unele instituţii de 
învăţământ urmăreau ca prin organizarea unor 
activităţi extraşcolare să obţină fonduri suplimentare. 
În data de 24 aprilie 1923, Școala Normală de Băieți 
din Pitești solicita Ministerului Instrucțiunii punerea la 
dispoziţie a sălilor unor școli din judeţul Argeș pentru a 
se organiza aici programe artistice ce cuprindeau și 
dansuri naţionale, la care urmau să participe și sătenii. 
Satele unde urmau să aibă loc manifestările respective 
erau Găvana, Bascov, Zărnești, Prundu, Hârseșii, 
Mușetești. Directorul Școlii Normale de Băieți din 
Pitești se angaja să nu aducă nicio stricăciune 
mobiliereului și imobilelor puse la dispoziţie în satele 
mai sus menţionate. În luna mai a anului 1923, 
organizarea programului artistic a primit un răspuns 


favorabil din partea ministerului+9. în același an, 
Școala Normală de Învățători „Alexandru Odobescu” 
din Pitești a organizat patru manifestări artistico- 
culturale în satele județului Argeș. Conform aprecierilor 
directorului școlii, „serbările au fost o ocaziune fericită 
pentru afirmarea școlii ca adevărată instituţie 
educativă și pentru sporirea acelui contact social de 
care elevii au atâta trebuinţă”. Rezultatele financiare 
ale acţiunilor nu le-au egalat însă pe cele educative 
căci, în finalul inştiințării către minister, directorul școlii 
mărturisea că „veniturile rezultate din aceste serbări 


nu au fost la înălțimea așteptărilor..."50. 


Tabel cu salariile personalului didactic și administrativ 
al Școlii Secundare de Fete gradul Il, Pitești- februarie 1922 

















săptămânal net 
Cadre didactice 
1_| preot. Popescu 287 
2__| Victor Vestemian 1.000 
3__| Margareta Bănescu 199 
4 | Ortansa Iorgulescu Ştiinţele Naturii şi Geografie | 6 478 
5 | Smaranda Bekis Franceză 7 357 
= 6 | Victoria Georgescu Română, Geografie şi Istorie | 16 1.419 
& 8 | M. Gheorghe Gheorghiu | Lucru 2 94 
9 | Niculae Brânzeu Latină 2 500 
10 | Ion Gavriliu Ştiinţe Fizico-Chimice 2 376 
11 | Valeria Comănescu 372 
| Personal administrativ | Funcţia 
1 | Smaranda Bekiş Directoare 1.034 
2 | loana (indescifrabil- | Secretară 782 
= e | 
3 | 1. Ghenea Servitoare 400 

Statul de plată al Școlii Secundare de Fete gradul Il 
din Pitești pe luna mai a anului 1923 


Nume și prenume cadrelor | Catedra Suma rămasă 
didactice ă de plată 


gi 
|C.Dinu [Română [16 


V. Georgescu Istorie şi Geografie 3 
Fr. Cheresteni Fizică 229 











0 
I. Gavriliu Ştiinţe Fizico-Chimice 
3 





E. Arsenescu Lucru 

(indescifrabil) Vasiliu Ştiinţe Naturale 1 74 

| Personal administrativ ||] 
|1 | Smaranda Dr. Bekiş | Directoare | [605 | 
|2 |A. Dumitrescu | Secretarăşisup.deore | [1700 | 
[3 |M.losif ___________ |Servitoare | [700 | 
roma a 


l 
1 
l 





15 
/ 
83 
9 





Proiectul de buget al Școlii Secundare de Fete Pitești 
pe anul școlar 1921-1922 votat de Comitetul Școlar 
la data de 10 octombrie 1921 


Venituri Suma Cheltuieli Suma Modificările ce s-au 
impus în cursul anului- 
cheltuieli 


Taxe de | 6.820 Plata cadrelor didactice | 93.618 | Modificat prin 
frecventare şi a personalului schimbarea de profesori 


admnistrativ cu diferența de 2.940. 
TOTAL: 96.558 


128.100 | Încălzit şi iluminat 10.800 


Cotizațiile 12.200 | Mobilier şi material | 10.000 
părinților didactic 


0 
Cheltuieli de cancelarie 2.500 Modificat cu diferența de 
TOTAL: 4.592,95 
ond de deschidere de | 10.000 
ÎI RI e = a un 
8 

Veniturile și cheltuielile Școlii Secundare de Fete Pitești 
pe anul școlar 1921-1922 


Venituri Suma Cheltuieli Suma Modificările ce s-au 
impus în cursul anului- 
cheltuieli 

Taxe de | 6.820 Plata cadrelor didactice | 93.618 | Modificat prin 

frecventare şi a personalului schimbarea de profesori 

ie IRI admnistrativ cu diferența de 2.940. 
TOTAL: 96.558 


128.100 | Încălzit şi iluminat 

12.200 | Mobilier şi material| 10.000 
didactic 
147.12 | Reparații 6.000 
0 
Cheltuieli de cancelarie 2.500 Modificat cu diferența de 
TOTAL: 4.592,95 
Fond de deschidere de | 10.000 
credite 
TOTAL 132.91 
8 


Ștatul de Plată al Școlii de Comerţ din Pitești 
pe luna februarie a anului 1923 


Numele şi prenumele | Catedra Numărul Suma rămasă 
cadrului didactic orelor pe | de plată 


săptămână 


G.C. Manolescu (suplinit de | Contabilitate 14 
-indescifrabil, n.a.-) 
I.Radovic Română 7 300 
N.D. Chiriac Română 2.298 
I.Gheorghiu Product. 7 1.379,90 
|V. Lupescu [Istorie [4 [1.218 | 
E E E 
D. Ionescu Caligrafie 3.200 
| Personal administrativ |] 
1 | V.Lupescu | Director | __________[1:36960 | 


2 | A.Dobrescu Secretar 1.179,50 

E. Negrea Servitor = 693 

4 | Pr. Nicolae Servitor 693 
|__|ToraL | | [13.974 |] 


Tabel cu rezultatele la examenul de Bacalaureat 
- Sesiunea iunie 1934 - Comisia nr. 23 Pitești 


Denumirea Candidaţi | Candidaţi | Total | Reuşiţi Reușşiţi Total 
şcolii vechi noi Candidaţi vechi | Candidaţi noi | elevi 
admişi 


Liceul Roşiorii | 3 10 13 1 - 5 
de Vede 

Liceul de Fete | 3 18 21 1 10 Ii 
Liceul de Băieți | 6 29 35 - 18 18 
Piteşti 

Inscrişi prin|3 3 

Inspectorat 

Începutul regimului comunist. Represiune 
și rezistenţă în învățământul românesc 


La 6 martie 1945, A. |. Vîșinski, emisarul Moscovei, a 
impus cu forța guvernul condus de dr. Petru Groza. 
Principalele puncte ale programului de guvernare 
urmăreau executarea planurilor Moscovei. Emigraţia 
românească, printr-un memorandum din martie 1945 
prezentat guvernului american și englez, susținea pe 
bună dreptate că:,,guvernul Groza [...] este mai bine zis 
un guvern Vîşinski. Pentru moment România a pierdut 
orice urmă de independență. Declaraţia Molotov din 2 
aprilie 1944 și Convenţia de armistițiu au fost tratate ca 
niște simple bucăţi de hârtie. Organele administrative, 
armata, jandarmeria, poliția, comunicațiile, propaganda, 
sunt în mâinile miniștrilor aparținând Partidului Comunist, 
condus de cetăţenii sovietici Ana Pauker și Lazlo Luca”. 
Guvernul prezidat de Petru Groza era un guvern 
minoritar, impus de Uniunea Sovietică, și nu reprezenta 
voința poporului român. În consecință, câștigarea 
alegerilor din 19 noiembrie 1946 era foarte importantă 
pentru comuniști. Atmosfera de teroare a fost generală, 
existând încercări de intimidare (au fost împușcați 
oameni) a simpatizanţilor celor două partide istorice, 

prof. lon. |. ȘTEFAN 


P.N.Ț.-Maniu și P.N.L.-Brătianu. Cu 48 de ore întârziere, 
pe 22 noiembrie 1946, guvernul a publicat rezultatul care 
dădea câștigător Blocul Partidelor Democrate (B.P.D.), 
cu un procent de peste 70%. Cercetarea arhivelor, 
efectuată după 1989, arată că alegerile au fost câștigate 
de PN.Ţ- Maniu, iar guvernul comunist a falsificat 
rezultatul. Procentul de 70%, obținut prin fraudă, acorda 
Partidului Comunist așa zisa legitimitate. În virtutea 
acesteia, comuniștii au trecut la eliminarea opozanților și 
la preluarea totală a puterii. 

Pe harta României au apărut peste 100 de închisori, 
lagăre de muncă, centre de domiciliu forțat. Cele mai 
cunoscute au fost Sighet, Gherla, Aiud, Pitești, dar și 
Canalul Dunăre-Marea Neagră. Acestea au fost 
adevărate locuri de exterminare a opozanților regimului 
comunist, începând cu elitele și terminând cu ţăranii care 
s-au opus colectivizării. După decapitarea Armatei 
Regale Române, au urmat personalităţile politice. Anul 
1947 a însemnat distrugerea partidelor politice și 
eliminarea conducătorilor lor. Prin abdicarea silită a 
regelui Mihai |, la 30 decembrie 1947, ultimul obstacol în 

calea prelurării totale a controlului ţării de către comuniști 
a fost eliminat. Începând cu anul 1948, guvernanţii 
comuniști vor lua numeroase măsuri legislative și de altă 
natură prin care vor supune ţara. Braţul înarmat al 
autorităţilor va fi Securitatea. Rolul Securităţii, potrivit 
decretului de înfințare nr. 22/3 august 1948, era „de a 
apăra cuceririle democratice și a asigura securitatea 
Republicii Populare Române împotriva complotului 
dușmanilor externi și interni”. Între domenile vizate a fi 
reformate se număra și învățământul. Așa-zisa educaţie 
marxistă, care avea ca vector important ateismul, nu se 
putea înfăptui decât prin subordonarea celor două 
instituții fundamentale: Biserica și Școala. Prin decretul 
nr. 175., publicat în „Monitorul Oficial” din 3 august 1948, 
s-a demarat reforma învățământului în spirit comunist. 
Această lege a început a fi aplicată prin închiderea 
tuturor școlilor străine, a celor administrative și de cult. 
Învățământul va fi politizat, se va institui manualul unic și 
se va mistifica istoria naţională prin aberantul manual de 
istorie al lui Agitrop Mihai Roller. Se înființează Librăria ,, 
Cartea Rusă”, Institutul de Studii Româno-Sovietic, 
Institutul Superior în limba rusă ,, Maxim Gorki”, iar limba 
rusă devine obligatorie, începând cu clasa a V-a. De 
asemenea, învățământul devine laic prin faptul că religia 
este scoasă din rândul disciplinelor școlare, urmărindu- 
se astfel distrugerea identităţii etnice, religioase și morale 
a poporului român. Epurările care au început în armată, 
biserică, administraţie nu puteau ocoli școala. Noua 
putere, instalată cu ajutor străin, a făcut acest lucru 
metodic, după rețeta sovietică. Se cereau tabele cu 
personalul didactic intrat în învățământ înainte de 23 
august 1944, dar și după această dată. Asemenea tabele 
respectau următoarea rubricaţie: muncitori, ţărani 
muncitori, chiaburi, mic burghez, intelectual. Ministrul 
Instrucțiunii Publice cerea, spre exemplu, prin adresa din 
12 iulie 1949, Comitetului Provizoriu al orașulu 
Câmpulung-Muscel, să întocmească tablouri ( tabele) cu 
personalul didactic din învățământul elementar și mediu 
propus pentru a fi scos din învățământ. În consecinţă, în 
procesul-verbal din 7 octombrie 1949, semnat Şeful 
Secţiei Învățământ și Culte se menţiona că „pe baza 
ordinului Ministerului Public, nr. 14230/1949, au fost 
propuse 29 de nume de învăţători și profesori pentru 
epurare, fiind consideraţi elemente dușmănoase pentru 

R.P.R. 
Consiliul Provizoriu, judeţul...... 
Secţiunea Cadre 


Nr... 
Data... 
Către..... 
Comuna...... 
Vă facem cunoscut că prin deciziunea nr..../....a 
Comitetului Provizoriu, jud........ ați fost comprimat din 


învățământ pe data de 1 septembrie 1949 pentru atitudini 
dușmănoase faţă de regimul democrat-popular. 

Șef secţie Șef Secţie Învățământ și Cultură 

Asemenea tabele cu „elemente dușmănoase” din 
învățământ au dus la lipsirea sistemului de cadre 
didactice capabile și recunoscute de comunitate. Pentru 
mulţi din cei epuraţi va urma calvarul închisorilor 
comuniste, de unde unii nu se vor mai întoarce. Una 
dintre problemele principale ale puterii comuniste era 
aceea a „purității” ideologice și de clasă a tinerilor care 
urmau cursurile diferitelor școli și facultăţi. Importanţa 
măsurilor luate în acest sens era deosebită. În felul 
acesta, „omul nou” avea origini ,, sănătoase”, iar 
„dușmanul de clasă” nu putea accede spre funcţii de 
conducere. În acest sens, menţionăm ordinul nr. 
166559/1949 al M.I.P. care preciza că elevii care au 
trecut examenul de admitere la școlile medii vor fi 
împărţiţi în patru categorii: 

„Categoria |: - Fiii de muncitori: 

- Fiii funcţionarilor de stat și militarilor recrutaţi dintre 
muncitori 

- Fiii membrilor gospodăriilor colective și ţărani 
muncitori 

- Fiii foștilor deţinuţi politici și luptători antifasciști în 
ilegalitate 

- Fiii decoraţiilor R.P.R. 

Categoria II: - Fiii de funcţionari: 

- Fiii de meseriași cooperatori 

Categoria III: - Fiii de mici meseriași: 

- Fiii liberi profesioniștilor 

Categoria IV: - Fii foştilor și actualilor industriași: 

- Fiii foștilor bancheri 

- Fiii criminalilor de război 

- Fiii condamnaților după 23 august 1944 

- Fiii epuraților politici 

- Fiii de chiaburi” 

Acest ordin va fi înăsprit prin Directiva Biroului Politic 
al C.C. al PM.R. cu privire la măsurile necesare pentru 
îmbunătăţirea compoziţiei de clasă a elevilor și 
studenților, nr. 36/4 august 1949. Această directivă 
preciza în mod expres că: „fiii criminalilor de război, 
spionilor, trădătorilor, sabotorilor, fugiţilor peste hotare 
etc, nu vor fi primiţi în școlile de 7 ani ( cls. V-VII), în 
școlile medii și în învăţământul superior”. Pentru cei care 
doreau să studieze, autorităţile cereau certificate 
semnate de președintele Sfatului Comunal Raional care 
să ateste „originea sănătoasă” a elevului sau a 
studentului respectiv. Prin asemenea ordine și directive 

au fost eliminaţi din școli și din facultăţi „fiii de chiaburi, 
industriași, comercianţi și de alți exploatatori”. Totuși, 
puterea comunistă era „tolerantă”: cei care nu au avut 
manifestări dușmănoase se puteau înscrie la 
învățământul profesional. Dar și cei care erau declarați 
dușmani ai poporului trebuiau să se convertească, dacă 
nu de voie, atunci de nevoie. Și așa a apărut celebrul, 
dar atât de odiosul „experiment de reeducare prin 
tortură” de la închisoarea Pitești, petrecut între anii 1949- 
1952. Aici, tinerii, elevii, dar mai ales studenții erau 
reeducați prin cele mai barbare metode. Personalitatea 
lor trebuia schimbată pentru a deveni „oamenii noi”, 
impregnați de „principiile comuniste”. Semnificative sunt 
cuvintele torționarului șef adresate studentului deţinut 
Nicu loniţă: „de sufletul tău am nevoie banditule; 
avându-l, voi putea face cu tine ce vreu eu”. 

În fața represiunii fără seamăn, oamenii școlii, ca și 
din celelalte categorii socio-profesionale, au răspuns cu 
acțiuni de rezistenţă mai mult sau mai puţin active. Sunt 
numeroase exmplele în întreaga ţară. Fief al țţărăniștilor 
și liberalilor deopotrivă, juețele Muscel și Argeș, s-au 
evidenţiat în acest sens. La 9 august 1946, învățătorul 
Constantin (Ţică) Popescu, a fost asasinat împreună cu 
avocatul Gheorghe Mihail în clădirea Tribunalului din 
Pitești, de un comando comunist, format din așa ziși 
„muncitori petroliști”. Dumitru Apostol, profesor la Liceul 
lon C. Brătianu din Pitești, a organizat acţiuni 
anticomuniste cu grupul de pe Valea Topologului. Prins în 
anul 1949, a fost condamnat la muncă silnică pe viață. În 
cadrul acestui grup, a acţionat și profesorul Nicolae 
Enescu. În primăvara lui 1950, Dumitru Apostol a fost 
scos din închisoare și împușcat la marginea comunei 
Șuici de către căpitanul de securitate Cârnu. În cadrul 
grupurilor de rezisenţă anticomunistă din munții 
României s-au implicat și oamenii școlii. Din rândurile 
acestor grupuri au făcut parte ca membri activi sau ca 
sprijinitori, numeroși studenți, învăţători și elevi. Printre 
cei implicați în acţiunile grupului de partizani de la 
Nucșoara s-au numărat  învăţătoriii Alexandru 
Moldoveanu, Gheorghe Popescu, Virgil Marinescu, 
Mucenic Comandașu, Gheorghe Niţu, lon Mica, lancu 
Arnăuțoiu, dar și profesoara  luliana  Preduţ- 
Constantinescu. Dintre aceștia, lon Mica, Gheorghe 
Popescu, Alexandru Moldoveanu și Gheorghe Niţu au 


Meșterul domnesc 


Constantin Șerban Basarab, zis Cârnul, zidește în 
Piteşti biserică domnească, sfințind-o în 13 mai 16561. 


Domnitorul fusese ispravnic de Piteşti? pe timpul, cel mai 
sigur, lui Matei Basarab, cu toate că nu știm deocamdată 
cu ce însărcinare - probabil pentru biserica lui 
domnească de aici, azi dispărută. Ca boier, ctitorise 
biserica de la Dobreni-Giurgiu și curtea boierească de 
acolo; angajase meșteri pentru toate acestea, Paul de 
Alep chiar laudând simţul artistic al ansamblului de la 

fost executaţi la închisoarea Jilava în anul 1959. Tot în 
zona Muscelului a acţionat și grupul $Șerban-Voican. 
Printre cei implicaţi se aflau și învățătorii Dumitru Burcă 
și lon Bucur, ambii condamnaţi la câte cinci ani de 
temniță grea. Situaţia din cadrul celorlalte grupuri 
anticomuniste din ţară era asemănătoare. Foarte activ și 
important a fost grupul de pe versantul sudic al Munţilor 
Făgăraș, condus de loan Gavrilă-Ogoranu. În legătură 
cu această organizaţie anticomunistă, iată un episod 
concludent în ceea ce privește mesajul pe care dorea să 
îl transmită autoritățile comuniste, elevilor și dascălilor 
lor.  Hașiu Andrei, membru al grupului și gazda sa, 
Ciobanu, au fost uciși în anul 1952 într-un schimb de 
focuri cu securitatea: ,, Corpul îngheţat a fost rezemat de 
o scară în curtea școlii și de scară l-au legat și pe 
Ciobanu cu un pistol la gât, iar un ofițer de securitate 
vorbea copiilor, obligați să vină cu învățătorii, despre 
dușmanii poporului care trebuie distruși”. 

Desigur, au existat și colaboraţioniști. Dar atunci, la 
începutul regimului, numărul acestora a fost mai mic, din 
rândul personalului didactic. Românii încă îi mai așteptau 
pe americani. Din păcate, pe măsură ce statul totalitar 
devine tot mai puternic, colaboratorii și delatorii vor fi tot 
mai mulţi, atingând apogeul în timpul regimului ceaușist. 
Mulţi, prea mulţi, dintre cei care erau la catedră, au 
devenit adevărați politruci. Și aceasta este o temă care 
trebuie neaparat aprofundată. 

de la Pitești (1656) 


muzeograf Octavian DĂRMĂNESCU 


Dobreni, acolo unde curtea avea iaz cu pod care-l 


traversa și multe elemente franțuzești3. Lângă Dobreni, 
pe Argeș, era cea mai mare moară din țară, cu șase roți 
și șase pietre, probabil zidită de Matei Basarab, care era 
proprietatea Domniei. Dacă marea moară domnească de 
pe Argeș — care avea să ardă în 1658, odată cu invazia 


turco-tătară, spune același Paul de Alep - este zidită 
sub Constantin Șerban, atunci Vodă cu siguranţă 
tocmise meşteri, fiind, așadar, obișnuit cu lumea închisă 

a arhitecţilor. Avem un indiciu nesperat, în ceea ce 
privește ideniitatea meșierului șef de la biserica 
domnească din Pitești, venit dintr-un document datat 5 


ianuarie 16565. Meșterul luviță sârbul din Pitești — cu 
"sârbul” adjectiv, nu al doilea nume propriu, așa îl 
identifică documentul original, etnia este traducerea 
redactorilor care l-au publicat — este arhitectul Bisericii 
Domnești din Pitești. Este, mai întâi, vorba de un context 
muscelean. Acest luviță sârbul este martor la Câmpulung 


pentru piteșteanul Duminică iuzbașa6 într-o cumpărătură 
de vie la Berești. Așadar, Duminică iuzbașa ia un prieten 
bun, cunoscut poate cu ocazia lucrărilor de la Biserica lui 
Vodă și călătorește două zile până la Câmpulung cu el. 
Este posibil ca meșterul luviță din Pitești, arhitect sârb, 
să fi fost piteștean naturalizat mai de mult?, rezultând un 
argument în plus pentru identificarea lui ca cel care a 
ridicat Biserica Domnească de aici. De asemenea, 
biserica lui Constantin Șerban de la Pitești este începută 
în timpul interimatului destul de violent contextual-politic 
al mitropolitului Ignatie Sârbul din Nicopole, fost episcop 
de Râmnic. Bineînţeles, se zidea de mult timp sârbește 
în Țara Românească, și acest lucru nu este meritul lui. El 
este însă, fără tăgadă, cel care în 1654 a pus candela 
sub viitorul altar și a dat binecuvântarea de începere a 
lucrărilor8. Că l-a adus de peste Dunăre pe conaționalul 
său, luviță, sau că l-a găsit aici? este o problematică 
minoră vizavi de această corespondenţă - nu neapărat 
sangvină, căci nu știm dacă cei doi erau sârbi neaoși, ci 
cultural vorbind. Argumentul ultim, dar cel mai evident în 
favoarea lui luviţă ca arhitect la Pitești este unul științific: 
Biserica Domnească din Pitești — în afara pridvorului 
deschis și supraetajat care îl remarcă pe plan naţional ca 
fiind primul de acest gen la noi, în propunerea 
recuperatorie de acum o jumătate de secol — copiază 
forma și stilul mănăstirii Dealu (1502) care, la rându-i, 


reia un vechi stil sârbesc10. Singura lipsă în „opţiunea 
luviță” este tăcerea documentului în a-l numi meșter 


domnesc?i. Dacă luviță sârbul nu este meșter domnesc, 
atunci toată construcţia de mai sus cade fără regrete, 
corect-șiiinţific, neanulându-l însă pe meșterul nostru din 
Pitești, ci trecându-l într-o poziţie inferioară arhitectului- 
șef trimis de Domnie. Singurul meșter domnesc din 
deceniul respectiv atestat chiar cu această denumire 


este Matei, martor prin județul Buzău în 165912. Trebuie 
totuși să nuanţăm statutul medieval al unui meșter 
domnesc. Un meșter al Domniei nu făcea numai biserici, 
ci și curți domnești, palate, foișoare, crame, turnuri, 
fortificaţii și tot ce trebuia oastei sau Marelui Divan. Nu 
considerăm viabilă varianta meșterului Matei, meșter 
domnesc printre atâţia alţii, dar nu excludem nici 
posibilitatea ca acesta să fie chiar arhitectul — și 
proiectantul șef — de la Pitești. Ajunși în acest punct 
destul de instabil și liberalizând întrucâtva o pretenţie 
retardă față de neantul mut care ne stă în spate, am 
putea la fel de bine să îl nominalizăm cu șanse egale pe 


„aproapele” Stoica13, meșter la Golești cu un deceniu în 

urmă, naturalizat, atenţie, la Piteşti, deoarece îl găsim, în 
1654, martor la Ștefănești, alături de un alt meșter, Vlad. 
Acești doi meșteri, Stoica și Vlad, poate ajutorul său, sunt 
o alternativă serioasă la „opţiunea luviţă”, situație 
posibilă care ar ridica la doi numărul reprezentanților 


discreți ai geniului artistic muntenesc14. Plus varianta 
„Dragomir zidarul”, destul de credibilă, datorită unui 
paralelism pe care nu putem să-l ignorăm pentru Pitești: 
pasiunea lui pentru clopotnițe integrate în cadrul 
aceleiași biserici (biserica din Băjești, lângă Pitești, și 
cea a schitului Cornetu, Vâlcea, amândouă în 166615) și 
legătura cu Piteștii a lui Mareș Băjescu, comanditarul lui 
direct, care, probabil, își zidește curte aici (vezi 
similitudinile clare dintre pivnițele unor conace piteștene 
și cea de la Băjești16). 

Dan Bădărău explica complexitatea ridicării unei 
construcţii ecleziale sau civile de anvergură în evul 


mediu românesc, identificând trei condiţii: biserica o 
zidește ori vodă, ori un boier; ispravnicul (ori boier, ori 
cleric) nu numai că se ocupă de ridicarea construcţiei, 
dar face și planul ei, etapă care cere nu numai știința 
exactă, ci și gust estetic — credităm rezervat supoziţia 
autorului; meșterii sunt întotdeauna poporeni, boierii, în 
cel mai feudal spirit de castă, privesc meseriile de orice 
fel ca pe ceva înjositor. Mai mult, în privinţa meșterilor, nu 
există unul care să ridice construcţia din temelie până la 
recepţie, ci ispravnicul, diriginte de șantier, are datoria să 
găsească o echipă de mai mulţi meșteri, fiecare 
specialist în domeniul lui: zidărie, stolerie (tâmplărie), 
sculptură, zugrăveală, lucru; de altfel, întâlnit și astăzi, nu 
însă și existența sau măcar nevoia unui proiectant sau a 
unui arhitect. În Evul Mediu european — excepție Italia — 
se zidea fără arhitect. 

Așadar, în ultima tentativă de a descoperi meșterul la 
Pitești, suntem nevoiţi și aproape împinși de constatările 
de mai sus la remarca finală că la Pitești au conlucrat mai 
mulți meșteri, mulţi dintre cei evocaţi mai sus, dintre care, 
oricum, luviță sârbul este deja un pariu asumat de către 
noi. Ideea unui șef al meșterilor se impune din ce în ce 
mai logic, un exemplu din epocă fiind existenţa în lașii 
domnitorului martir Miron Barnovski, cu doar un sfert de 
veac în urmă, a unei echipe de meșteri, locali sau nu, 
conduși de bizantinul Gheorghe din Constantinopol, 
protomaistor al bisericii Sfântul Sava. Un alt exemplu 
realist este echipa mixtă care a terminat în 1693 Hurezii, 
capodoperă care s-a dorit iniţial a fi necropola ctitorului: 
Istrate lemnarul, Vucașin Caragea pietrarul și Manea, 


vătaf de zidari 18. 


1 A se vedea și numerele trecute ale revistei noastre. 


2 Mihail M. Andreescu, /storicul Mănăstirii Trivale de la 
fundare până la 1800. Domeniul funciar și fondul de 
documente, fără editură, București, 2001, doc. 253, p. 293. 

3 Călători străini în țările române, vol. VI, Editura Ştiinţifică 
și Enciclopedică, București, 1976, pp.229- 230. 

4 Ibidem, p.230. 

9 C.D. T.R., vol. VIII, doc. 763. 


6 Duminică iuzbașa este un militar destul de prezent în 
actele vremii: vezi C.D.Ţ.R. vol. V, doc. 1035 (1643, boier 
hotarnic), D.R.H. B., vol. XXX, doc. 165 (un Tuduran pitar, fiul 
lui Dumenecă postelnic, probabil tot acest Duminică, proprietar 
în Izvorani 1645), doc.183 (boier petent, 1645), D.R.H. B., vol. 
XXXVII, doc. 113 (Duminecă iuzbaşa, boier hotarnic, 1652), 
C.D.[.R. vol. VIII, doc. 149 (iuzbaşă, boier jurător, 1654), doc. 
512 (iuzbaşă, boier jurător, 1655), doc. 722 (Duminecă iuzbașa 
din Pitești, martor, 1655), doc. 763 (cumpără o vie în Berești, 
1656), C.D.Ț.R. vol. IX, doc. 187(martor, 1657). Atenţie, cu 
siguranță, acest Duminică de Pitești este acel Duminică 
iuzbașa din Sămara vecină, probabil mutat ulterior la Pitești, 
din timpul lui Matei Basarab, vezi C.D.Ţ.R. vol. VIII, doc. 765. 
Un alt Duminică, comparator și contemporan cu cel de la 
Pitești, tot iuzbașă, îl întîlnim la Lipia, C.D.Ţ.R. vol. VIII, doc. 
484 și doc. 989, C.D.7.R., vol. IX, doc. 461 (Duminică căpitan 
din Lipia, martor pentru Izvorani la 1658). 


7 Dacă luviță nu este piteștean, ci un meșter strain din 
Serbia, atunci cu siguranţă a existat un contract între Domnie 
și architect. Avem și un caz contemporan. Alecsea Rusul se 
tocmeșşte cu spătarul Mihail Cantacuzino să-i facă o biserică la 
Stâlpu-Buzău. Meșterul rus primește 35 de lei și 10 bani, 10 
obroace de grâu și 5 obroace de mei, 20 de ocale de pește și 
20 de brânză, 10 vedre de vin. Lemnul va fi furnizat, conform 
contractului de către 10 „toporași” locali, ai boierului (Academia 
Română, CXXVII/86,) în Nicolae Stoicescu, Constructori ruși 
de iazuri în secolul al XVII-lea în Țara Românească și Moldova, 
Studii și materiale de Istorie Medie, vol. III, 1959, p. 373. 


8 Dacă biserica de zid s-a început pe vremea lui Ignatie 
(1653-1655), atunci acesta poate fi ierarhul care a sfinţit 
începutul lucrărilor şi, ritualic, el a înfipt sfânta cruce, el a pus 
cărămizile în formă de cruce la temelia altarului, el a pus şi 
candela în centrul crucii din cărămizi, plină de untdelemn, mila 
Domnului, el a aprins-o solemn, Lumina Hristos. Acesta, 
deoarece episcopul de Râmnic nu avea aici jurisdicție. Despre 
întregul ritual, vezi C. Bobulescu, Candela de la temelia 
bisericii din Cotmeana, Anuarul Comisiunii Monumentelor 
istorice pe anul 1942, p. 110-137. Candela de la Sf. Gheorghe 
Domnesc din Pitești încă nu s-a descoperit. Și nici nu putem 
lega frântura de vas funerar de secol XIV descoperită la Sf. 
Gheorghe Domnesc în 1967 (Dinu V. Rosetti, Observaţii 
arheologice privind vechimea orașului Piteşti, Revista Muzeelor 
și Monumentelor. Monumente Istorice și de Artă, XLVI, 1977, 1, 
p. 69) de o candelă de secol XVII. 


9 Pe un alt sârb stabilit la Pitești, Ivan din Nicopole, cu bani 
împrumutați lui Stahie din Pitești pe vremea lui Matei Basarab 
— de pe urma scadenţei neonorate Stahie fugind din ţară, 
păgubitul pretinzându-i ulterior via din Izvorani —, îl găsim, în 
ianuarie 1656, la Câmpulung, ca martor, fiind consemnat ca 
fiind ginerele popii Vasile din Brașov, vezi C.D.Ţ.R. vol. VIII, 
doc. 746 și doc.777. Un Cârstea sârbul îl întâlnim, tot la 
Câmpulung, în 1656, ca martor al lui lon iuzbașa de Pitești, 
Ibidem, doc 801. Tradiţia sârbească era veche la noi. Meşterii 
pietrari de la Cozia și de la Cotmeana veniseră din lumea 
sârbă-bizantină. La Pitești, pe lângă greci, comunitatea 
sârbească a fost cea mai constantă. 


10 _lon Bănățeanu, Aspecte mai de seamă ale artei 
religioase românești și sârbești între secolul al XIV-lea și al 
XVI-lea, B.O.R., LXXXIV (1966), nr.7-8, p. 796-797. Nicolae 
lorga, în Ce este vechea noastră artă?, B.C.M.I., XXXV, iul-oct. 
1942, p. 113-114, opina că elementele arhitecturii noastre 
„pleacă de la satul milenar, rătăcește prin Bizanţ, Serbia, arta 
gotică, iar când se creiază definitiv, pe la 1600 și ceva, adaptat 

la condiţiile vieții noastre sociale, se întoarce la sat”. Prima 
evidențiere oficială într-un tom dedicat arhitecturii a pridvorului 
deschis și supraetajat de la Sf. Gheorghe Domnesc din Pitești 
este, după restaurarea lui Ştefan Balș, în Grigore Ionescu, 
Arhitectura pe teritoriul româniei de-a lungul veacurilor, Editura 
Academiei Republicii Socialiste România, București, 1982, p. 
380. 


11 Țara mișuna de meșteri, fenomen aflat la apusul 
perioadei Matei Basarab, foarte bogată în construcţii ale 
Domniei, ale Domnului și ale boierilor mari și mici. Avem păstrat 
un deviz din 1651 detaliat până la cheltuiala cu hrana 
lucrătorilor la o moară pe Pasărea făcută de niște meșteri ruși, 
vezi D.R.H. B., vol. XXXVI, doc. 248. 


12 CD.Ţ.R, vol. IX, doc. 623. Cum imediat târnosirii 
urmează doi ani teribili, de pustiire și invazii, 1658-1659, nu 
garantăm integritatea monumentului. De aceea, am putea 
înainta, oarecum, ipoteza că unele reparații — nu știm la ce 
scară -— la Biserica Domnească din Pitești să fi fost efectuate 
chiar de către celebrul arhitect moldovean al Cantacuzinilor, 
Grigore Cornescu, adus în Muntenia încă din 1674, meșter, 
printre altele, al refacerii sculpturii în piatră de la Biserica 
Domnească a lui Neagoe-Vodă din Curtea de Argeș, recepţia 
fiind făcută în 1682. Având în vedere proximitatea Piteștilor și 
statutul arhitectului domnesc care era și pârcălab al Curţii lui 
Șerban Cantacuzino, legitimat ca un Basarab, suntem mai mult 
ca siguri că, oricum, Grigore Cornescu a văzut Biserica 
Domnească din Pitești a lui Constantin Șerban Basarab. 


13 Scurtă istorie a artelor plastice în R.PR. — Arta 
românească din epoca feudală, Editura Academiei, București, 
1957, p. 234. 


14 să nu uităm contextul edilitar din ocina Piteștilor de 
atunci, din porunca lui Stroe Leurdeanu și pe schiţele acestui 
meșter Stoica: 1640, curtea conacului de la Golești, 1645, 
reabilitarea mănăstirii Vieroși — credem că tot pe planurile și 
sub dirigenţia lui, 1646, zidirea bisericii de la Golești, de lângă 
conac. 


15 Grigore lonescu, op. cit., p. 377. 


16 Casa din str. 1 Mai, nr. 4, dărâmată în 1975, presupusă 
Brătianu, cu o grindă de lemn din 1680, și casa Balotă, Str. 
Mihai Kogălniceanu, nr. 16; vezi Eugenia Greceanu, 
Ansamblul urban medieval Pitești, Editura Paralela 45, Pitești, 
2007, pp. 145-148. Pentru paralelismul architectonic dintre 
curțile de la Pitești și cea din Băjești, vezi arh. Maria Mulţescu, 
arh. Alexandru Mulţescu, Monumente de arhitectură civilă 
medievală din orașul Pitești, în RMM, MIA, nr.2, 1977, p. 66. 
Autorii afirmă că și biserica din Baldovinești, Teleorman, de pe 
fosta moșie a lui Mareș Băjescu, a fost ridicată sub indicaţiile 
meșterului Dragomir, propunere contrazisă prin omisiune în 
Ecaterina Țânţăreanu, Despre ruinele bisericii din Baldovinești, 
comuna Ciolănești, județul Teleorman, pp. 369-377, în „Argeșul 
și Țara Românească între medieval și modern. Studii de istorie 
și arheologie. Prinos lui Spiridon Cristocea la 70 de ani”, editori 
Dragoș Măndescu, Marius Păduraru, lonel Dobre, Editura 
Istros, Brăila-Pitești, 2013. 


17 Dan Bădărău, Fost-a Enache din Constantinopol 
arhitectul bisericii Trei lerarhi din lași?, „Mitropolia Moldovei și 
Sucevei”, XLII(1966), nr. 5-6. 


18 Nicolae lorga, Hârtii din arhiva mănăstirii Hurezului 
precum şi din a protopopiei Argeșului, din a boierilor 
brâncoveni și altor neamuri găsite în casele proprietății din 
Brâncoveni și publicate cu o introducere, note și indice, 
București, 1907, p. III. 

Motorsportul argeşșean 


se conjugă la 


Succese antologice. Încheiam episodul precedent 
subliniind că, după ani şi ani de eforturi, în 1976, graţie 
apelului la sportivii bucureşteni Ştefan lancovici şi Petre 
Vezeanu, primele titluri de campioni absoluţi au început 
să ia drumul Argeşului. A fost semnalul de început al 
unei dominaţii cu adevărat hegemonice în sportul auto 
românesc. Timp de aproape două decenii, cu o perioadă 
de excelenţă de 15-16 ani, argeşenii, localnici sau nu, 
dar „înrolaţi” în grupări argeşene, au reuşit să 
cucerească în jur de 85% din titlurile naţionale puse în 
joc. Fiecare, sportiv sau echipă, a avut o contribuţie 
majoră la creşterea prestigiului Argeşului. Aceştia 
aparţin patrimoniului judeţului. Aşa ceva, nici toate 
disciplinele sportive la un loc nu au reuşit, în întreaga 
istorie a sportului argeşean. Ei bine, automobiliştii au 
adus 250 de titluri naţionale. Plus câteva balcanice. La 
individual şi echipe! Din păcate, lumea ştie prea puţin, 
incorect, sau deloc, de aceste isprăvi. Şi chiar de 
tragedii, fiindcă nu ne-au ocolit. De-a lungul timpului, 
sportivii argeşeni au luat parte şi la întreceri 
internaţionale. În ţară, dar mai ales afară. Uneori, chiar 
în competiţii de cea mai mare anvergură, cum sunt 
etapele contând pentru campioatul mondial de raliuri. 
Desigur, nu ne puteam aştepta la etalarea aceleiaşi 
insolente superiorităţi, cum se întâmpla în disputele 
interne. În afară de voinţă şi talent, în acest sport extrem 
de exigent îţi mai trebuia multe altele, pe care nu le 
aveam la îndemână. lată câteva dintre aceste participări 
încununate de succes. Cele mai semnificative. 

Singur, în fruntea tuturor. Era tânăr, înalt, subţire. 
Fuma mult, dar fuma numai ţigări superlong. Din cele cu 
care te duceai, pe timpuri, la medic. Deşi avea familie, 
Nicu Grigoraş făcea figură de singuratic. În primii trei ani 
de curse, obținuse, deja, trei titluri! Insuficiente pentru el, 
care era subjugat de dorinţa de a fi tot timpul primul.Se 
desființează clase, se schimbă definirea grupelor sau se 
comasează, pentru Grigoraş nu contează. Oricare ar fi 
fost specificaţia, pe orice maşină alerga, indiferent că 
era vorba de viteză pe circuit, sau în coastă, rezultatul 
era imperturbabil acelaşi: victoria. Nu cred ca acesta să 
fi avut vreodată parte de o cursă de-o intensitate 
nebună. Să fi fost nevoit să se întrebuinţeze. Motiv 
pentru care nici nu era supus greşelii. Aşa încât, nu era 
nevoit să forţeze limitele. Nici pe ale sale; nici ale 
maşinii, în punctele critice ale circuitului, ştiind că va 
recupera în liniile drepte. “Viteza de vârf poate fi 
hotărâtoare“ era constatarea la care ajunsese încă de la 
începuturile carierei. În spatele său se făcea vid. Toţi 
erau sufocaţi. Sunt curse pe care le termină cu zeci de 
secunde sau chiar un tur avans faţă de cel care sosea 
pe locul secund! 

Dar, în confruntările internaţionale, gen “Cupa Ţărilor 
Socialiste”, lucrurile stăteau cu totul altfel. Atât cu el, cât 

ing. Nicolae COSMESCU 
şi cu ceilalţi concurenţi români. Rezultatele erau 
modeste, nu atât prin prisma lipsei experienţei 
internaţionale, cât mai ales prin puterea insuficientă a 
motoarelor ce favoriza comiterea greşelilor de pilotaj. 
Nicu a fost şi el victima unor asemenea erori. Până la 
urmă, va reuşi să atingă culmea cotei sale, devenind 
primul român care obţine o victorie într-o etapă a 
respectivei cupe. Şi, desigur, primul succes al unui 
autoturism Dacia. S-a întâmplat în 1987 pe circuitul 
intra-muros “desenat” în centrul Reşiţei. Că a fost 
obţinută “acasă”, în România, faptul este mai puţin 
semnificativ. Ceea ce rămâne, peste timp, este rezultatul 
sec, statistic. Despre maniera şi conjunctura în care a 
fost realizat, clasamentele nu spun nimic. Ele sunt 
“istorii fără suflet”. Valabil pentru orice şi oricine. De 
oriunde. Numărătoarea titlurilor naţionale obţinute de 
Grigoraş, cele individuale, se opreşte la finele anului 
1988 la o valoare ce permitea atingerea pragului de 30!! 
Nu s-a ajuns pentru că în anul următor, la jumătatea 
campionatului, acesta iese din joc. Ultima dată este 
văzut luând startul, şi învingând, desigur, la Stâna de 
Vale şi Oradea. După care, clasamentele fedaraţiei 
notează în dreptul numelui său: “absent“. De clasat, nici 
nu poate fi vorba! Este catalogat drept “exclus“, deşi cu 
punctele adunate până atunci ar fi obţinut încă un titlu la 
circuit. Autorităţile vremii aşa-i pedepseau pe cei care 
rămâneau în afara graniţelor. Nicu alesese o astfel de 
cale în vara lui... 1989. Atunci, şi doar aşa, s-a incheiat 
numărătoarea. Deşi au trecut atâţia ani, Grigoraş este 
încă cel mai titrat campion din întreaga istorie a sportului 
auto românesc! Loc de pe care sunt convins că nu va fi 
detronat într-un viitor previzibil. Pentru un om obsedat 
de performanţă, de a fi primul, turnura total nefavorabilă, 
şi fără ieşire, pe care o luase viaţa lui pe alte meleaguri 
nu putea lăsa indiferent un caracter extrem de sensibil 
ca al său. Obsedat de gânduri negre, măcinat de 
nesiguranța în care trăia, Nicu a căzut prada unei boli 
necruţătoate, ce i-a pus capăt zilelor în 1999. Avea doar 











Ludovic “Loţi” (“Laci”, 
în original) Balint 

Nicu Grigoraş 


Memoria 


51 de ani. Se zice că oamenii fericiţi nu au istorie. Nicu 
Grigoraş a avut. Şi încă ce istorie! 

Așa ceva, doar ”Loţi” putea face! Într-un sezon din 
preajma anilor '90, când campionatul se încheia, contrar 
tradiţiei, cu raliul organizat de braşoveni, împreună cu 
câţiva colegi de echipă m-am plasat la circa un km de 
startul ultimei probe a competiţiei şi a campionatului. 
Faimoasa “Printre pietre”, sau “Pietrele lui Solomon”. 
Fiind final de final, la ora startului era deja beznă în 
pădurea unde aşteptam trecerea concurenţilor. Sincer 
să fiu, cum în acel an conturile erau deja încheiate, n-am 
mai fost preocupat de ordinea în care urmau să apară 
maşinile. Fapt penalizant, pentru că în noapte era 
imposibil de ştiut cine trece. Dar, odată startul dat, nu ne 
mai rămânea decât să urmărirm un adevărat spectacol 
de sunet şi lumină. Faruri care se proiectau în noapte, 
după configuraţia drumului. Motoare ale căror tonalități 
alternau în raport cu “desenul” acestuia: turate la 
maximum, sau în sarcini reduse când se frâna pentru 
vreun viraj mai exigent. După care, în preajma locului în 
care eram cantonaţi, zgomotul atingea paroxismul, 
acompaniat fiind şi de o ploaie de pietre aruncate haotic 
de roţi, în dezlănţuirea lor nebună. Trecea “monstrul”. 
Până la sosirea următorului, mai puteam admira doar 
luminile roşii din spate, ce îşi măreau intensitatea la 
frânare sau dispăreau în stânga ori dreapta, ca într-un 
dans a cărui unică regulă era rămânerea pe ring. Aşa s- 
au întâmplat lucrurile la trecerea primelor 3-4 maşini. 
Identic, până la confundare. Doar aveam de-a face cu 
vedetele campionatului. Apoi, spectacolul şi-a schimbat 
brusc registrul. Venea un bolid pe care-l percepeai că e 
pe drum doar după schimbarea poziţiei farurilor. Altfel, 
motorul nu avea nicio inflexiune care să te facă să 
înţelegi că pilotul său mai şi frâna. Nimic nu trăda vreo 
preocupare în acest sens. Motorul urla continuu din toţi 
caii-putere pe care-i transmitea cu sălbăticie roţilor. Un 
coleg, a rostit admirativ, dar şi vădit emoţionat: «Ăsta e 
“Loţi”"! Numai el poate să meargă aşa». Câteva clipe mai 
târziu, o maşină a trecut ca o nălucă pe lângă noi, 
dispărând în întuneric la fel de rapid, şi în aceeaşi 
manieră de continuu atac. Cei care au urmat după el 
reveneau în normalitatea faptelor. Erau clasicii acelor 











Ştefan Vasile, în Portugalia anului 1985 

vremuri. Fără excepţie, cu cel puţin o clasă sub Balint. 
Indiscutabil, asul aşilor perioadei sale. Pe zi, noapte, 
asfalt, macadam, uscat, ploaie sau zăpadă, “Loţi” era 
omul al cărui rezultat îl căutai pentru a te putea raporta 
la un etalon. 

Să facem acum un salt înapoi, în timp, până în 
îndepărtatul an 1980, în care, la sugestia directorului 
general al Centralei Industriale de Automobile, inginerul 
Simion Săpunaru, braşovean, şi mare susţinător al 
sportului auto, în echipa celor de la Colibaşi este cooptat 
cuplul Ludovic Balint-Mircea Panaite. Concitadini de-ai 
săi. Dar nu acesta era motivul pentru care fuseseră 
transferați, ci valoarea indiscutabilă pe care o etalau. Cu 
deosebire, pilotul. În cursul sezonului competiţional, 
echipajul noilor veniţi a fost nominalizat în lotul care 
urma să participe la “Raliul Dunării-Dacia”, competiţie- 
far la noi, în acea perioadă. Etapă în campionatul 
european, în cel balcanic, dar şi naţional. O întrecere 
maraton, cu nu mai puţin de 37 de probe de clasament. 
Aici, în această cursă, “Loţi” a făcut cu adevărat minuni. 
Şi poate e puţin spus minuni, ţinând cont de conjunctura 
(ca să nu vorbim şi de “sprijinul” primit de la echipă) în 
care a obţinut acel rezultat remarcabil, premieră pentru 
automobilismul autohton. E momentul să trageţi aer în 
piept, pentru când veţi afla dimensiunile succesului său. 
Un loc şapte în etapa contând pentru campionatul 
european e mai mult decât un rezultat magistral! 
Înaintea sa clasându-se un Alfa Romeo Turbo, două 
Renault 5 Alpine şi trei Skoda RS. Toate de uzină şi toate 
cu puteri cel puţin duble faţă de Dacia sa de grupa 2! lar 
în spatele lui Balint şi Panaite s-a aliniat o întreagă 
divizie de “Lada”. Toate de uzină. “Scule” adevărate şi 
ele. Cât despre ceilalţi sportivi români, cei mai buni se 
înşirau între locurile 12 şi 15, acuzând întârzieri de la 13 
la 19 minute faţă de braşoveni! În aceste condiţii, faptul 
că “Loţi“ şi Mircea au reuşit locul întâi în întrecerea 
respectivă contând pentru campionatul României este 
mai mult decât evident. Însă cea mai frapantă a fost 
victoria în disputa contând pentru campionatul balcanic. 
Cu aceasta, Ludovic Balint şi Mircea Panaite au intrat 
direct în istorie, drept primii români învingători într-o 
etapă a respectivei competiţii. În care eram angrenaţi de 
ani buni. 

O altă performanţă de referinţă, şi ea premieră pentru 
automobilismul românesc, a fost un nou succes, într-o 
altă ediţie a aceleiaşi competiţii. Tot internaţională şi ea. 
Dar, mai puţin galonată decât cea la care am făcut 
referire. Marele său succes din acel an 1987 nu avea să 
fie titlul naţional absolut (realizat avându-l în dreapta pe 
Constantin Zărnescu), ci victoria în etapa de la Sibiu, 
intitulată “Raliul Dunării-Dacia“. Care, deşi mai 
scăpătată decât în anii mai îndepărtați, continua încă să 
conteze şi ca etapă în “Cupa Păcii şi Prieteniei“. 
Rezultatul magistral a făcut din Ludovic Balint, valabil şi 
pentru navigatorul său, primul român care reuşea 
asemenea performanţă! Nu mai are nicio relevanţă că 
Zărnescu recunoştea, peste ani, că “a fost favorizată de 
participarea a doar 4-5 echipaje străine. Şi acelea 

modeste”. Braşoveanul Ludovic Balint, cu cele 15 titluri 
de campion naţional cucerite (dintre care 7 absolute!), 
serie încheiată in 1993, a rămas până astăzi cel mai 
titrat pilot de raliuri al... Argeşului. Pe plan naţional, 
recordul său a fost întrecut după mai bine un deceniu, 
de Constantin “Titi” Aur. 

O super-reușită, unică până azi. În anul 1985, 
sezonul competiţional al celei mai puternice grupari 
argeşeane va fi deschis în încântătoarea Portugalie, 
alături de lumea foarte bună a raliurilor de nivel mondial. 
De întreaga sa cremă. Şi atunci, faţă de azi, erau mult 
mai multe nume mari prezente la start. Un curaj demn 
de toată admiraţia, putem spune. Acum să nu cădeţi în 
păcatul unor zvonuri propagandistice, răspândite pe 
aceste meleaguri în acele timpuri, că noi trebuia să fim 
“cei mai cei” de pe tot mapamondul. Să nu credeţi că 
nişte Dacii, chiar de grupa 2, afişând vreo 80-85 CP sub 
capotă (cifră ridicolă azi, chiar şi pentru maşinile de 
stradă), puteau rivaliza cu acei adevăraţi monştri 
mecanici ai faimoasei grupe B, ce etalau puteri de-a 
dreptul isterice, de circa 600 CP. Ar fi imoral şi numai să 
acceptăm o astfel de presupunere. Nu! Lumea tehnicii e 
mult mai dură şi rece. Aici, pe tărâmul strict al 
tehnologiei de vârf, legenda biblică a lui David care-l 
învinge pe Goliat nu se poate aplica. Cu atât mai puţin 
repeta. Este o luptă mai mult decât imposibilă. “Ai noştri” 
nu se putau implica în disputa pentru supremaţia 
absolută. Nici n-au avut tupeul să gândească. Băieţii, 
oricât de buni şi dotați de la natură erau, posedau bunul 
simţ de-a înţelege realitatea. Se vor prezenta, totuşi, cu 
ambiția bine disimulată de a nu fi simpli figuranţi. E 
adevărat că un vestit adagiu spune că “important e să 
participi, nu să câştigi“, dar el e discutabil. E chiar mai 
mult decât democratic. Poate fi acuzat de populism 
exagerat. Infantil. Toţi cei care iau startul o fac şi cu 
speranţa, oricât de mică ar fi aceasta, că ar putea, de ce 
nu, să şi câştige. La fel şi echipajele noastre, care au 
şansa să o vadă realizându-se! În aceste condiţii de 
maximă duritate, două din maşinile de concurs, în 
ordinea oarecum neaşteptată, Vasile-Scobai, urmaţi de 
Balint-Zărnescu, ocupă primele două locuri la clasa lor! 
O super-reuşită, uluitoare. Unică până acum în 
automobilismul românesc. Să învingă într-o etapă 
contând pentru campionatul mondial!! Chiar mai mult 
decât atât, să ocupe primele două locuri. Şi asta într-un 
raliu deloc la îndemână. Desfăşurat la viteze ridicate, pe 
drumuri intens virajate. Au făcut tot ce au putut, şi n-a 
fost rău deloc. Nu au bătut cursa. Asta chiar că era 
imposibil. Nu puteai nici măcar spera. Până aici, poate 
că unii au cunoştinţă de acestă performanţă. Cu 
siguranţă însă că mult mai puţini ştiu că Ştefan Vasile, 
clasat pe locul 18 la general, era despărţit de doar un 
minut, un singur minut, de ocupantul locului nouă! Un 
minut diferenţă, după 3000 km de întrecere, 
desfăşurată intr-un ritm infernal! O altă ispravă 
argeşeană, fără continuare. 

Vacanţe pline de adrenalină. Printre marile succese 
ce au făcut glorie la timpul respectiv echipei IAP, iar 


Restituiri Pitești nr. 2/2015 


Memoria 


membrilor săi le-a conferit o aură de adevăraţi eroi care 
se bat ca-n basme cu alţii mult mai puternici, pe care îi 
mai şi învingeau, se află la loc de cinste mitul “Turului 
Europei“. O competiţie maraton, de circa 14000 km,, la 
care participau multe nume necunoscute, dar beneficiind 
de maşini de top. Încă de la prima participare, “uzina“ a 
reuşit o excelentă operaţiune: locul întâi la echipe!! Se 
întâmpla în Anno Domini 1978. Un triumf răsunător, 
strălucitor, puternic mediatizat la vremea sa. În interiorul 
uzinei, Scobai n-a scăpat ocazia de-al face cunoscut, 
din om în om, tuturor celor ce aveau vreo tangenţă cu 
automobilismul. O operaţiune de adevărat marketing. lar 
regretatul Ilie Olteanu, om cu contribuţie însemnată la 
acel rezultat de super-prestigiu, declara presei, în 
binecunoscutul stil al epocii: “au fost trei maşini strict de 
serie, cărora nu li s-a adus niciun fel de îmbunătăţire. 
Am strâns doar piulițele şi am reglat direcţia şi farurile“. 
Absolut remarcabil! Dar nu comentăm. 

Totuşi, să nu exagerăm. lar în presa destul de 
redusă a vremii, se spunea că românii învinseseră 
echipele puternice ale lui Alfa Romeo, Porsche, 
Mercedes. Adică toată crema mondială. Aşa să fi fost? 

Dacă ne luăm strict după statistici, după ierarhia la 
care se face referire, dar privind din perspectivă pur 
românească, se pare că aşa a fost. Însă aici intervine 
lipsa de cunoaştere a celor care le-au relatat în mass- 
media; echipele citate nu erau deloc de uzină!! Dacă ar 
fi fost, povestea acelui “Tur“ nu mai avea happy end 
pentru noi. Acele formaţii se constituiseră ad-hoc, de 
către participanţii care posedau maşini ce purtau sigla 
aceluiaşi brand. În plus, pentru a nu mai avea niciun 
dubiu că ce s-a auzit la timpul respectiv era hiperbolizat 
de practicile vremii, în anul imediat următor, Dacia s-a 
clasat pe locul secund în întrecerea în care învinsese 
“mari“ nume. Acum “faţa“ le-a fost luată de o echipă cu 
adevărat de uzină, Toyota, care se înscrisese în acel an 
pentru a-şi promova mai eficient noul model. O firmă 
care la vremea respectivă nu simboliza nimic în curse. 
Trebuie să ştim că mai există şi alte “aprecieri”, care pur 
şi simplu fărâmă în mii de bucățele mitul de dimensiuni 
aproape biblice al unui triumf românesc pe plan 
internaţional, după cum anunţa cu emfază propaganda 
de la noi. Şi încă o remarcă, ce aruncă o lumină proastă 
asupra “celebrităţi competiţiei. În 1978, anul marii 
reuşite, prestigiosul cotidian “L'Equipe” a alocat 
rezultatului final al “Turului“ o informaţie de-a dreptul 
meschină, înscrisă într-un spaţiu de maximum 3/3 cm, în 
ultima sa pagină! Dar nu oriunde, ci în colţul din dreapta, 
jos!! Explicabil prin faptul că această competiţie ce nu 
aparţinea niciunui campionat girat de Federaţia 
internaţională, motiv pentru care era tratată drept 
marginală. 

“Pachetul'“ şi dessous-urile Turului. Aceasta nu 
înseamnă că băieţii noştri nu s-au luptat de-a lungul 
anilor cu seriozitate pentru a ocupa un loc cât mai “cald. 
Cât mai sus în ierarhie. Şi, uneori, au reuşit. Chiar Vasile 
şi Scobai s-au clasat, la o altă ediţie, pe locul secund în 
clasamentul general. Pentru cei de la competiţii, fiecare 

participare constituia, practic, etapa-far a calendarului lor 
anual. De multe ori, neglijau participarea la unele etape 
ale campionatelor interne, datorită angajării în Tur. Nu 
rareori, federaţia română de specialitate amâna unele 
curse tocmai pentru a nu afecta şansele celor de la 
uzină, în cazul în care erau în joc titluri. Competiţia în 
sine era mai mult decât benefică pentru echipă. 
Componenţii săi intrau într-o lume în care se numărau 
printre cei care “jucau“ succesul. lar asta dădea bine la 
sponsori. Datorită participării la “Turul Europei“, ei au 
fost “agăţaţi“ de primii adevăraţi “finanţatori“ ai echipei. 
Cu dare de mână serioasă. Ideea participării a apărut 
datorită dorinţei sportivilor de a se alinia şi la etape ale 
campionatului mondial, nu doar la competiţiile interne 
sau zonale. Cum pe atunci acest lucru nu era posibil, 
datorită imensului suport material pe care-l reclamau, şi 
pe care nu-l posedau, au găsit un compromis: "Turul 
Europei”. Competiţia nefiind una eminamente sportivă, 
avea unele particularităţi absolut interesante şi 
atrăgătoare. Astfel, concurenţii îşi plăteau înscrierea, 
care echivala cu a cumpăra “la pachet“ cazarea pe tot 
timpul manifestării, la hoteluri de patru stele, plus locul la 
masa festivă. lar fiecare echipaj primea, drept dovadă 
de prezenţă, o diplomă şi o medalie de o greutate 
considerabilă. Dacă mai şi terminau, fiecare intra în 

posesia unei cupe. Fără excepţii. Ba chiar se permitea 
“scurt-circuitarea“ unor probe, desigur cu penalităţile de 
rigoare. Mecanismul intim al “Turului“ mai conţinea şi 
alte “facilităţi” ce-l delimitau sever de sportul pur. Pentru 
a vă consolida impresia despre această faimoasă 
întrecere, mai trebuie să ştiţi că, din lipsă de asistenţă, 
destui concurenţi străini apelau la... mecanicii români! 
Contra cost, fireşte! 

Confirmarea realităţii. În timp ce mă documentam 
pentru a scrie cartea “Cu acceleraţia la planşeu”, l-am 
întrebat pe neaşteptate pe Ovidiu Scobai, dacă nu 
cumva participarea la “Tur“ era o recompensă ce şi-o 
acordau pentru sezonul intern? A zâmbit şi mi-a zis: “vrei 
adevărul?“. Evident că asta doream. “Ei bine, a 
concluzionat acesta, aşa a fost. O vacanță cu 
adrenalină”. Sau un “rally fur hertz“, cum a titrat 
Frankfurter Allgemaine Zeitung, un interviu cu el. 

Ar fi fost mult prea frumos ca aceste vremuri, aproape 
paradisiace, să dureze o veşnicie! 


' Pentru mai multe detalii, se poate consulta și Nicolae 
Cosmescu, Cu accelereţia la planşeu, Ed. Imprimeriile Coresi, 
Bucureşti, 2008 și Nicolae Cosmescu, Corneliu Ţiţ, Destine de 
campioni, Ed. Quattroprint, Timişoara, 2012. 














Celebra “fotografie de familie” a învingătorilor “Turului Europei” din 1978 

